Pripreme za grejnu sezonu – GM Press\nU cilju redovnog snabdevanja toplotnom energijom u predstojećoj grejnoj sezoni, JKP Gornji Milanovac trenutno izvodi radove na sistemu grejanja u Lominoj ulici. U toku je remont cisterne za mazut i prateće armature u kotlarnici na ovoj lokaciji.\n-Početkom 2020.godine JKP Gornji Milanovac izvršilo je čišćenje podrumskih prostorija u Lominoj ulici. Ovde se nalazi kotlarnica i 2012.godine je došlo do izlivanja mazuta u podrume, Subvencijom lokalne samouprave od 6 miliona, uz 2 miliona sopstvenih sredstava, JKP je investiralo i očistilo podrumski prostor-rekao ja Ivan Lazić, direktor JKP Gornji Milanovac i dodao-Kako se ubuduće ne bi događalo isto,odrađujemo završne radove na uređenju cisterne i prateće armature. Vrednost radova je 4 800 000, dinara, a rok za završetak je 01. oktobar tekuće godine.\nPrema Lazićevim rečima, u prethodnoj grejnoj sezoni, koja ne beleži duže prekide grejanja,potrošeno je oko 1 200 tona mazuta,za šta je JKP izdvojilo oko 56 miliona dinara, a kako bi naredna dočekana spremno, već je obezbeđeno 140 tona ovog goriva. Tokom leta izvršena je i zamena gorionika na glavnim kotlovima u Lominoj i Železničkoj ulici, kao i sanacija toplotnih i cirkulacionih pumpi. 11. septembra je ispuštena voda iz grejnog sistema u zgradama, čime je omogućeno korisnicima da izvrše neophodne poravke na svojim grejnim instalacijama.\n-Zamolio bih sugrađane da do 27.septembra zamene ventile na svojim grejnim telima i završe čišćenje i ispiranje radijatora kako se ne bi suočavali sa problemima u samoj grejnoj sezoni-rekao je Lazić.\nStanari zgrada u pomenutom roku mogu izvršiti i popravke na instalacijama u zajedničkim prostorijama, hodnicima i podrumima, uz saglasnost JKP-a. Poželjno je da korisnici koji nisu menjali ventile na radijatorima u poslednjih 10-ak godina, izvrše zamenu zbog kvalitetnije isporuke toplotne energije. U suprotnom, ukoliko se ustanovi da temperatura u stanovima nije zadovoljavajuća, a uzrok su neispravni radijatorski ventili, reklamacije neće biti prihvaćene. U toku grejne sezone pražnjenje instalacija i slične popravke nisu dozvoljeni, osim u slučaju većih kvarova.\nCena grejanja će i u narednom periodu ostati nepromenjena.\nTags: direktor JKP Gornji Milanovac, ivan lazić, jkp gornji milanovac, Pripreme za grejnu sezonu


U petak 30. novembra 2018. Institut za industrijske odnose održao je prezentaciju portala o radu lokalnih zelenih fondova. Na konferencije za medije, okupljenima su se obratili Mihailo Gajić, predsednik Upravnog odbora Instituta za industrijske odnose, i Ognjan Pantić, asistent na projektima iz oblasti zaštite životne sredine Beogradske otvorene škole.\nNa ovom internet portalu javno su objavljeni najvažniji dokumenti iz oblasti rada fondova za zaštitu životne sredine svih lokalnih samouprava u Republici Srbiji, kao što su: plan o radu za tekuću godinu, izmene plana rada, kao i izveštaj o radu za prethodnu godinu. Imajući u vidu da su ovi dokumenti gotovo u potpunosti bili nedostupni javnosti na internet prezentacijama lokalnih samouprava, Institut za industrijske odnose dao je svoj doprinos povećanju trasnparentnosti rada lokalnog nivoa vlasti u politici zaštite životne sredine.\nGajić je javnosti predstavio rad portala, kao i mogućnosti upotrebe informacija koje su na njemu sakupljene. Nakon toga je predstavio analizu dobijenih podataka vezano za rad lokalnih zelenih fondova, koja rangira ove fondove ne samo po apsolutnim već i po relativnim parametrima, kao što su visina prikupljenih i potrošenih sredstava, kao i identifikovane slabe tačke u njihovom radu, kao što su nizak stepen iskorišćenosti sredstava i njihovo prebacivanje u narednu godinu, upotrebu sredstava za aktivnosti koje se teško mogu podvesti pod politiku zaštite životne sredine itd.\nPantić je potom okupljenima predstavio iskustva u radu lokalnih zelenih saveta – savetodavnih tela koja sačinjavaju predstavnici lokalne samouprave, medija i udruženja građana koja se na lokalu bave pitanjima životne sredine, kao i osvrt na politiku zaštite životne sredine na lokalu u oblasti energetske efikasnosti.\nNakon prezentacije za medije, održan je okrugli sto sa predstavnicima organizacija civilnog društva koje su aktivne na lokalnom nivou, čije tema je bio upravo rad lokalnih zelenih fondova, i mogućnosti uključivanja građana i organizacija civilnog društva u nadzor nad njihovim radom. Nakon ovog okruglog stola formulisana je lista preporuka za unapređenje politike zaštite životne sredine na lokalnom nivou vlasti.\nInternet portal dostupan je na www.lokalnizelenifondovi.rs


ILDIKO BOĐO (Liga Socijaldemokrata vojvodine) – Zrenjanin\nILDIKO BOĐO (Liga Socijaldemokrata vojvodine)\n16 септембра, 2016 List Zrenjanin\nZaboravili obolele od malignih bolesti\nAparat za zračnu terapiju imaju bolnice u Nišu, Kladovu, Beogradu (VMA), Kragujevcu (Institut za onkologiju), dok Zrenjaninci, kao i svi ostali žitelji Vojvodine, na ovaj način mogu da se leče samo u Sremskoj Kamenici. To je jula 2013. godine bio razlog da Skupština Zrenjanina jednoglasno prihvati inicijativu odborničke grupe Lige socijaldemokrata Vojvodine da se i u Zrenjaninu, u ovdašnjoj bolnici, otvori odeljenje za zračnu terapiju.\nU saopštenju Gradskog odbora LSV koje je u sredu dostavljeno našoj redakciji, ističe se da je sudbina pomenutog zaključka lokalnog parlamenta bila povod odbornici Ildiko Bođo da sa skupštinske govornice traži dopunu dnevnog reda, odnosno da se on dopuni Informacijom o preduzetim aktivnostima na nivou Grada vezanim za otvaranje Odeljenja zračne terapije u bolnici „Dr Đorđe Joanović”. Većina u lokalnom parlamentu odbila je, međutim, da raspravlja o ovom pitanju.\n– Gde je tu interes pacijenata obolelih od malignih bolesti, koji ako dobiju terapiju na vreme, imaju realne šanse da se izleče – pitaju se ligaši i njihova koleginica Ildiko Bođo, naglašavajući da Zrenjaninke i Zrenjaninci imaju pravo da na najsavremeniji način brinu o svom zdravlju.\n← ALISA KOCKAR (DS) O SKUPŠTINI, INVESTITORIMA I OPTUŽBAMA NAPREDNJAKA\nMILICA DAMJANOVIĆ TOMIN, DIREKTORKA POLjOPRIVREDNe ŠKOLE →


"SNP bi, svakako, podržao ideju gradskih vlasti da su se opredijeljena sredstva usmjerila na izgradnju nekog proizvodnog pogona ili toliko potrebne gradske bolnice o kojoj se godinama unazad samo priča", kazala je ona\nPotpredsjednica odbora SNP Glavnog grada, Marija Radinović, saopštila je da je najavljena rekonstrukcija glavnog gradskog trga u Podgorici s pravom izazvala zabrinutost građana i cjelokupne javnosti.\n"Osim što je izabrano idejno rješenje naišlo na podsmjeh kod građana Podgorice, gradonačelnik Vuković je najavio da će se trg graditi kroz privatno-javno partnerstvo, te da će parking prostor ispod trga biti dat u trajni zakup investitoru", navodi se u saopštenju.\nOna je kazala da je ovakav potez gradskih vlasti još jedan u nizu pogrešnih i štetnih koraka kojim Vukovićeva administracija planira da glavni gradski trg koji bi trebalo da bude javno dobro svih Podgoričana stavi u funkciju sticanja profita "privilegovanog" investitora.\n"SNP bi, svakako, podržao ideju gradskih vlasti da su se opredijeljena sredstva usmjerila na izgradnju nekog proizvodnog pogona ili toliko potrebne gradske bolnice o kojoj se godinama unazad samo priča", kazala je ona.\nPrema njenim riječima, odbor SNP Glavnog grada Podgorica će učiniti sve kako bi zaustavio ovu štetnu namjeru još uvijek aktuelnog gradonačelnika i kako bi građani ostali vlasnici trga, što nikada nije smjelo ni biti dovedeno u pitanje.\nMarija RadinovićSNPIvan VukovićGlavni Gradglavni gradski trg


Unos cigareta u EU\nMene interesuje kada kupujem robu u free-shopu, da li imam ograničenje o količini robe ili ne ili mogu kupiti 10 boksova cigareta i bez problema uću u državu EU?\nSvaka država EU pojedinačno propisuje ograničenja u vezi unošenja cigareta, i bez obzira na to gde ste kupili robu, važe isti limiti.\nZa većinu zemalja, dozvoljen je unos 1 boksa cigareta po osobi, ali vam svakako preporučujem da se detaljnije raspitate koja su ograničenja baš za zemlju u koju putujete.\nAvionske karte - online rezervacije\nZa putovanje avionom do bilo koje zemlje Evropske unije, najjeftinije avionske karte možete kupiti online, preko Aerogaga sistema za prodaju aviokarata.\nCene karata za bilo koji datum putovanja ili destinaciju proverite na linku Jeftine avionske karte.\nKada pronađete let koji vam odgovara, na navedenom linku možete rezervisati avionsku kartu online ili nas pozovite telefonom, radnim danima od 9h do 20h:\nZdravstveno osiguranje za putovanje u EU\nZa putovanje u zemlje EU poželjno je da kupite i putno zdravstveno osiguranje.\nHoteli u zemljama EU - online rezervacije\nZa vaše putovanje u bilo koju zemlju Evropske Unije možete odmah rezervisati i hotelski smeštaj, a ponudu proverite na linku Online hoteli.


NAUČNA STUDIJA: Najveća pretnja Balkanu nije rat već nešto sasvim drugo ... | WebTribune\nHome IZBOR NAUČNA STUDIJA: Najveća pretnja Balkanu nije rat već nešto sasvim drugo …\nLondonski Međunarodni institut za strategijske studije (IISS) ocenio je da uprkos „galami“ zapadnom Balkanu ne preti rat i Rusi tu ne uspevaju da učvrste svoj uticaj, ali da se demokratija urušila i da „regionom vladaju autokrate i korupcija, na šta zapad žmuri“.\nTo je onda, navodi u opširnoj analizi IISS, kombinacija „balkanskih autokrata i kleptokrata koje zapadne zemlje podržavaju zato što održavaju mir i stabilnost, kako upozoravaju kritičari balkanskih vlada“.\nU analizi se navodi da „uprkos čestim izborima autoritarne težnje su se pojavile u celom tom području, sredstva informisanja su slaba i često pod nadzorom vladajuće partije“.\nInstitut nalazi da „borba protiv korupcije obično služi tome da nova vlada pohapsi svoje suparnike, ukloni političku konkurenciju i pokaže rezultate u suzbijanju korupcije na putu ka pridruživanju EU“.\nU analizi se dodaje da je „region ponovo poprimio veći strategijski značaj, najviše zato što su Rusi pojačali zanimanje za njega, mada je Moskva doživela neke ozbiljne neuspehe u regionu, dok su balkanske vlasti obavile veliki posao u proganjanju i razbijanju islamističkih mreža“.\nIISS ukazuje da „iz procurele poruke ruskog ambasadora u Makedoniji“ proizilazi da Rusi teže tome da na zapadnom Balkanu „uspostave blok neutralnih ili možda i proruskih područja i da Rusi tiho šire uticaj nad slovenskim i pravoslavnim delovima regiona, dok islamistički ekstremisti nameću uticaj nad prevashodno muslimanskim delovima“.\nRusi nastoje da taj „neutralni ili proruski blok“ učvrste u Srbiji, Crnoj Gori, Makedoniji i Republici Srpskoj u Bosni i Hercegovini, jer RS ima odlučujući uticaj na odbranu i bezbednost BiH.\nAli, objašnjava institut, Rusi su pretrpeli neuspehe u Makedoniji i Crnoj Gori, „gde je vlada u Podgorici optužila Rusiju da je pokušala da je zbaci u čudnoj zaveri tokom izbora prošlog oktobra“.\n– Zapadni obaveštajni krugovi su uvereni da je u to bila upletena ruska vojna obaveštajna služba GRU – dodaje IISS i navodi da je „u svakom slučaju, s izuzetkom malog pojasa bosanske obale i Monaka, celo severno Sredozemlje, od Gibraltara do sirijske granice sad pod nadzorom NATO, a Rusi neće moći da koriste olakšice u lukama Crne Gore“.\nInstitut navodi da je „u Srbiji, koja je zvanično vojno neutralna, slika znatno bolja za Ruse jer je Putin tu popularan i vlada predsednika Aleksandra Vučića podržava dobre odnose s Moskvom“.\nIISS primećuje da „Vučić kaže da želi dobre odnose i sa Istokom i sa Zapadom i tako teži Titovoj balkanskoj nesvrstanoj prošlosti, pažljivo negujući veze s Kinom i arapskim zemljama Zaliva koje ulažu u Srbiju“.\nInstitut navodi da Merkel „veruje da bi Rusija, inače te olakšice iskoristila za elektronsko praćenje niza ciljeva, uključujući vojnu bazu Jug, na manje od dva sata južno od Niša, gde se srpski vojnici vežbaju zajedno s NATO a drugi verovatni cilj bi bile NATO trupe u sastavu Kfora od 4.352 vojnika koje jamče bezbednost Kosova“.\nNema više igre, počinje nova ruska era u Srbiji i na Balkanu: Putin zadužio za ovaj region svog najpoverljivijeg čoveka\nRazvijen novi inteligentni softver koji pomoću radioloških snimaka predviđa koliko vam je ostalo života\nAko prekroje granice Kosova, prekrojiće se ceo Balkan a onda će POČETI RAT


Uhapšeno 139 osoba u odvojenim akcijama MUP-a - Zrenjanin - Z1INFO.RS\nNaslovna Politika i društvo Uhapšeno 139 osoba u odvojenim akcijama MUP-a - Zrenjanin\nUhapšeno 139 osoba u odvojenim akcijama MUP-a – Zrenjanin\nPripadnici MUP-a su u više odvojenih akcija prethodnih dana uhapsili 139 osoba, saopšteno je iz Ministarstva. Kako se navodi, ove osobe su uhapšene zbog sumnje da su neovlašćeno proizvodile i stavljale u promet opojne droge, ali i zbog sumnje da su počinile krivična dela u vezi sa oružjem i eksplozivnim materijama.\nU saopštenju se navodi da je zbog posedovanja narkotika namenjenih prodaji uhapšeno 96 osoba od kojih je oduzeto više od 120 kilograma opojne droge, a otkriveno je i sedam laboratorija za proizvodnju različitih narkotika.\nKako Insajder prenosi“ Na teritoriji Beograda, Subotice, Šapca i Zrenjanina otkriveno je sedam ilegalnih laboratorija, među kojima i one za uzgajanje halucinogenih pečuraka koje su posebno retke“, rekao je ministar policije Nebojša Stefanović.\nDodaje se da su zbog nedozvoljenog posedovanja ili nošenja oružja uhapšene 43 osobe, i da je kod njih, između ostalog, pronađeno 14,5 kilograma eksploziva, dva ručna raketna bacača “zolja”, 56 pušaka, 36 pištolja i revolvera i šest bombi, navodi Insajder.\nFoto arhiva MUP-a


SPORTSKA OPREMA ZA ŠKOLE - Objektiva\nAutor objektiva 04/03/2022\nOsnovne škole na teritoriji Valjeva dobile su sportsku opremu i rekvizite, u okviru programa Lokalnog akcionog plana za decu (LAP).\nProšle godine, zbog pandemije korona virusa i nemogućnosti organizacije besplatnog letovanja za decu, Komisija za implementaciju LAP-a je odlučila da dva miliona dinara preusmeri u nabavku sportske opreme.\nNa osnovu pojedinačnih potreba škola, nabavljeno je oko 300 fudbalskih, košarkaških, rukometnih i lopti za odbojku, kao i 52 strunjače, dva kozlića, po tri stola i mrežice za stoni tenis, 50 loptica, 4 table za košarku, 4 ojačana obruča za košarku, 12 mreža za koš, dve mreže sa sajlom za odbojku, zatezač za mrežu, 4 mreže za rukomet, 31 vijača, 14 prepona, 13 čunjeva, 15 mreža za nošenje lopti.\nU Domu sporta General Svetomir Đukić (bivša sala Partizan) organizovano je uručenje opreme, koju su preuzeli direktori škola. Opremu su uručili gradonačelnik Lazar Gojković, Radoica Rstić, predsednik Komisije za implementaciju LAP-a i Vladimir Mišković, član Gradskog veća, zadužen za sport.\nGradonačelnik Lazar Gojković je rekao da sportske opreme nikada nema dovoljno i da je ona važna iz sportskog i pedagoškog ugla.\n„Sva deca u valjevskim gradskim i seoskim školama će moći da igraju košarku, fudbal, rukomet i odbojku sa novim i kvalitetnim loptama. Tu je i mnoštvo druge opreme, koja će unaprediti uslove za sporovođenje nastave fizičkog vaspitanja.\nZahvaljujem se Komisiji za impelementaciju Lokalnog akcionog plana za decu i svojim saradnicima, koji su prepoznali koliko su važna ulaganja u sport na svim nivoima i predložili da novac koji nismo potrošili na slanje dece na besplatno letovanje, zbog korona virusa, usmerimo u nabavku sportske opreme. Pored borbe da unapredimo sportsku infrastrukturu u gradu, napora da izgradimo nove sportske objekte, ne zaboravljamo i ove naizgled sitne stvari, koje su sastavni deo svakodnevnog rada i boravka u školama.\nValjevskim đacima i njihovim učiteljima i nastavnicima želim da uživaju u novoj opremi koju im uručujemo, i da neguju sportski duh i zdrav život“, rekao je gradonačelnik Valjeva, Lazar Gojković.\nDirektori Osnovne škole Andra Savčić, Zoran Marković i Osnovne škole Ilija Birčanin na Stavama, Vladimir Filipović zahvalili su rukovodstvu Grada, pri tome naglasivši da je sportska oprema za škole uvek neophodna.\nObrazovanjeVestiVesti iz Valjeva


SEEbiz.eu / HR / ABA liga: Klubovima vlasništvo i upravljanje\nABA liga košarka Evroliga euroliga\nDatum objave: 14.04.2015. - 09:56:01\nKako se navodi, doneta je odluka da se "u cilju unapređivanja ABA lige, podizanju njenog kvaliteta i prilagođavanja potrebama i interesima klubova izradi predlog normativnih akata u cilju transformacije vlasničke i upravljačke strukture".\n"Dogovorene promene će za posledicu imati dalje unapređenje i modernizaciju ABA lige, u pravcu jačanja pozicije klubova, kao osnovnih nosilaca aktivnosti u ABA ligi. Nova struktura biće napravljena po ugledu na Evroligu, odnosno vlasnička i upravljačka struktura biće u rukama klubova. Plan transformacije biće prezentovan na narednom sastanku Skupštine klubova ABA lige, odmah po završetku plej-ofa, odnosno najkasnije do 15. maja", ističe se u saopštenju.\nSve promene moraju da budu završene i primenjene do početka sezone 2015/16, odnosno najkasnije do 15. jula 2015. godine za kada je predviđeno žrebanje za narednu sezonu.\nOvaj dogovor trebalo bi da reši problem koji u poslednje vreme postoji između FIBA Evrope i ULEB-a, odnosno, da definiše prohodnost klubova iz regiona u Evroligu.


Francuska započinje testiranje svoje aplikacije StopCovid od sledeće nedelje | PC Press\nFrancuska započinje testiranje svoje aplikacije StopCovid od sledeće nedelje\nFrancuska je bila jedna od prvih zemalja koja je kreirala aplikaciju za praćenje kontakata COVID-19, a sada je blizu otkrivanja kako aplikacija funkcioniše u praksi.\nMinistar za digitalna pitanja Cedric O izjavio je, prenosi Reuters, da bi francuska aplikacija StopCOVID trebalo da započne sa testiranjem u stvarnom svetu sledeće nedelje, od 11. maja, tačno kada će zemlja početi da ublažava mere izolacije. Nije rekao kada će aplikacija možda biti spremna za široku upotrebu, mada to verovatno zavisi od početnih rezultata.\nProblemi sa iOS verzijom aplikacije\nFrancuska se ne usmerava na svoju želju da ublaži Apple-ova Bluetooth ograničenja radi aplikacije. Iako je O priznao da je u oba centralizovana pristupa Francuske (koji na jednom mestu čuva identifikatore za pozitivne kontakte) Apple-ova decentralizovana metoda imala nedostataka, tvrdio je da je metoda koju podržava iOS „onesposobljava“. Navodno je imao lošiju zaštitu podataka i odsustvo kontrole, što je zdravstvenim organima otežavalo čitanje informacija bez traženja pomoći od tehnoloških kompanija.\nMinistar je bio svestan da poverenje centralnoj organizaciji stvara potencijal za zloupotrebu, ali je francuskoj kontroli zdravstvene politike dao kao „suvereno prvenstvo“ koje ne bi trebalo da se preda privatnim kompanijama. Takođe je napomenuo da će Francuska nastaviti bez obzira da li se Apple predomislio ili ne. iPhone verzija aplikacije je „zadovoljavajuća“, rekao je francuski ministar. Ipak, jasno je da se francuska vlada nada da će Apple popustiti do trenutka kad StopCovid bude dostupan javno.\nTagovi: aplikacija, Covid-19, Francuska, koronavirus, StopCovid, test, Testiranje\n← Intel pregovara kupovinu aplikacije za kretanje po gradu Moovit\nDokTok – Doktori na vezi: Prva platforma za onlajn konsultacije sa lekarom →


Asad zatražio od SAD da ga ne isporuče CG\nTanjug 13. avgusta 2018. 21:39\nPODGORICA – Nakon što je crnogorsko tužilaštvo zatražilo hapšenje bivšeg operativca američke Centralne obaveštajne agencije CIA, Džozefa Asada, optužujučhi ga za učeščhe u pokušaju državnog udara u izbornoj noći, nekadašnji agent odbacio je te optužbe i pozvao SAD da odbiju zahtev za njegovo izručenje.\n„To je lažna kampanja protiv lojalnog Amerikanca, koji nije imao nikakvu ulogu u bilo kakvim zločinima ili državnom udaru u Crnoj Gori“, naveo je Asad, piše CdM.me pozivajući se na britanske medije.\n„Tvrdnje režima o pokušaju državnog udara su potkopane načinom na koji su rukovodili takozvanim mozgom operacije i dokazima. Osoba koju je režim označio kao vođu i teroristu je puštena iz pritvora“, rekao je Asad i dodao da su zaverenici navodno, planirali da koriste oružje, lovačke puške, koje je vlast uništila i da odbrani nije bilo omogućeno da ih ispita.\nOn je, odgovarajući na pitanje zašto je baš sada „Crna Gora krenula na njega, kazao da misli da je to „zbog seksi reči CIA, zavera, zbog kojih se pravi ogromna medijska pažnja“.\n„Ako pogledate vrednosti NATO, i pogledate radnje države kao što je Crna Gora, one su kontradiktorne onome što i NATO i ja lično smatramo veoma dragim“, rekao je Asad.\nKako je rekao, NATO i američka administracija treba da podrže demokratske vrednosti i ljudska prava, „koja smatramo svetim“, i da ne dozvole Crnoj Gori da zatraži ekstradiciju njega niti bilo koga drugog koga vide kao političkog protivnika, a „kako bi utišali glasove koji podržavaju demokratiju“.\nBrazil angažuje 44.000 vojnika zbog požara u Amazo\nSAD ne pružaju konkretnu pomoć Brazilu u borbi protiv požara


Depolitizovaćemo zdravstvo i ojačati ga znanjem i strukom - Crno na Bijelo\nDepolitizovaćemo zdravstvo i ojačati ga znanjem i strukom\nHirurg dr Miodrag-Caro Pavličić kandidat za poslanika sa liste „Crno na bijelo“ kazao je da imamo sve stariju populaciju i da su troškovi za zdravstvo sve veći a posebno zbog nove tehnologije koja je jako skupa a bez koje nema efikasnog zdravstvenog sistema.\n„Mi na godišnjem nivou izdvajamo oko 5, 6 % BDP-a za zdravstvo a pandemija koronavirusa je pokazala koliko je sistem zdravstva bitan. Zdravstveni sistem je u obliku piramide na dnu je primarni zdravstveni sektor a na vrhu klinički centar jedne zemlje. Ako nemamo dobru bazu onda nemamo ni dobar sistem. Problem je što s eveliki broj pacijenata iz primarnog zdravstvenog sektora šalje na sekundarni nivo. Nemamo dovoljno specijalista porodične medicine u primarnoj zaštiti, taj problem se mora rješavati“, kazao je Pavličić.\nOn je kazao da treba jačati regionalne bolnice sa kadrovima i novim tehnologijama.\n„Smatramo da moramo smanjiti troškove u zdravstvu a prije svega u javnim nabavkama koje su odličan izvor korupcije. 100 miliona dajemo za ljekove i to je po našem budžetu prevelika stavka i postoji mogućnost da se ti troškovi smanje“, istakao je Pavličić.\nDodao je da se Crna Gora do sada dobro bori sa koronavirusom i da će to biti izazov i u narednom periodu.


Evra će na najgori način završiti reprezentativnu karijeru - SportSport.ba\nDeschamps ga otpisao\nEvra će na najgori način završiti reprezentativnu karijeru\nPiše: E. Čaušević 11.11.2017., 11:51\nFrancuski fudbaler Patrice Evra prethodnih dana prolazi kroz najteži period u svojoj karijeri.\nEvra je suspendovan od strane UEFA-e na sedam mjeseci nakon što je udario navijača Marseillea pred utakmicu protiv Vitorije, a nakon toga francuski klub je odlučio da se zahvali na saradnji ovom igraču. Iako ima već 36 godina Evra je bio standardni član francuske reprezentacije i jasno je da to više neće biti slučaj.\nSelektor Francuske, Didier Deschamps, izjavio je da je donio odluku o tome šta će biti s Evrom, ali da će to lično saopštiti igraču jer ne želi da takve stvari radi preko medija. Jasno je da je Evrina reprezentativna karijera završena vjerovatno na najgori mogući način.\n"Donijeli smo odluku. Nisam tu da ga osuđujem i preko medija da pričam šta je odlučeno. Lično ću mu to reći kako uvijek i radim. Situacija je veoma komplikovana i ne bih nikome poželio da to doživi. Ipak, takve stvari se dese iako su nevjerovatno teške za sve nas", rekao je Deschamps.\nNaknadno dobio poziv\nEvra se vratio u reprezentaciju Francuske\nFudbaler Juventusa, Patrice Evra, naknadno je dobio poziv u nacionalni tim Francuske za mečeve...\n07.11.16., E. Čaušević\nNikako do trofeja\nEvra i trofeji: Tako blizu a tako daleko\nPatrice Evra nije uspio da sinoć sa reprezentacijom Francuske osvoji Evropsko prvenstvo.\n11.07.16., D. Vejo\nNapadač Real Madrida lider reprezentacije\nEvra: S Benzemom možemo osvojiti EP\nReprezentativac Francuske Patrice Evra izjavio je da vjeruje da će njegova reprezentacija osvojiti...\n13.10.15., E. Čaušević\nDanas, 18:04 Selektor Maroka ostaje do 2022. godine


Aktivnosti mladih iz Udruženja „Fokus“ iz Bosanske Dubice: Za godinu siromašnim sugrađanima podijelili više od 6.150 obroka\nFoto: Volonteri u akciji pomoći porodici Alavuk\nMladi okupljeni u Udruženju „Fokus“ u Bosanskoj Dubici podijeli su za samo godinu od osnivanja više od 6.150 toplih obroka svojim siromašnim sugrađanima. U projektu „Dobra djela“, koji je za 20 korisnika nastavljen i ovih januarskih dana, nisu odustali od dobrih navika, da obrok donesu na kućnu adresu.\nNedim Krivdić, predsjednik ovog udruženja, koje okuplja devet mladih ljudi različitih nacionalnosti, kaže da su u međuvremenu podijelili i novogodišnje paketiće za 38 djece iz Udruženja roditelja, omladine i djece s posebnim potrebama „Rastimo zajedno“, a podijelili su i deset paleta drva za pet domaćinstava.\nIstiče i akciju na koju je veoma ponosan, pomoć porodici Alavuk iz sela Bijakovci kod Bosanske Dubice da s troje male djece što prije useli u novu kuću.\n- Naših šest volontera je na unutrašnjim radovima uređenja kuće radilo 19 dana. Inicijativa za pomoć ovoj porodici krenula je od lokalnog Centra za socijalni rad, a nakon što su Branko i Dragica dobili treće dijete. Život u staroj, neuvjetnoj kući, bez vode i struje je bio nemoguć, pa smo zasukali ruke i prionuli na posao - kaže Krivdić.\nNaglašava pomoć brojnih koji su porodici Alavuk, donirajući im namještaj, novac, materijal za kuću i ostale potrepštine, pomogli da žive ljepše i dostojanstvenije.\nPlanova imaju još\nPlanova za dobra djela u „Fokusu“ imaju još, no prvo će polovinom ovog mjeseca preseliti u svoje nove prostorije koje su na korištenje dobili od Općine. Uredili su ih i prilagodili svojim potrebama, tako da, prema Krivdićevim riječima, očekuju da će im se vjerovatno pridružiti još mladih koji žele pomoći svojim sugrađanima.\nDvije osobe poginule u saobraćajnoj nesreći kod Bosanske Dubice\nBosanska Dubica: 62-godišnjak izbušio gume na preko 20 automobila\nBosanska Dubica Udruženje "Fokus"\nCentar za mentalno zdravlje: Godišnje više od 5.000 građana zatraži pomoć 09.01.2018 19:41\nSmail Čekić na tribini VKBI-ja: Formiranje srpske paradržavne tvorevine u RBiH slično je nacističkim projektima 09.01.2018 15:17


"NEĆETE GLEDATI TAJ FILM": Milovi saradnici negiraju tvrdnje o Đukanovićevom povlačenju - Vijesti365\nHome›Regija›Crna Gora›“NEĆETE GLEDATI TAJ FILM”: Milovi saradnici negiraju tvrdnje o Đukanovićevom povlačenju\n“NEĆETE GLEDATI TAJ FILM”: Milovi saradnici negiraju tvrdnje o Đukanovićevom povlačenju\n“Vest o navodnom odlasku predsednika Đukanovića obična je neistina i spin, u nizu onih na kakve smo već duže navikli kada je u pitanju deo medija iz Srbije”, rečeno je Danasu iz DPS povodom navoda da se predsednik Crne Gore u januaru povlači sa čelne pozicije partije.\nAleksandar Bogdanović, generalni sekretar DPS, kaže da „niti predsednik Đukanović odlazi sa dužnosti, bilo državničke ili partijske, niti će se Demokratska partija socijalista povući u demokratskoj borbi za građansku državu. Za onu državu koju potkopavaju upravo snage koje plasiraju ovakve izmišljotine iz susedstva“.\n„Ovdašnjoj je vlasti odzvonilo, političkim eksponentima zvaničnog Beograda sa svake strane izmiče tlo pod nogama i oni i nemaju čemu drugo trenutno da se okrenu do spinovanju“.\nOvakvi i slični navodi, kako kaže, ni najmanje „ne tangiraju predsednika“.\nĐukanović se, ističe, uspešno oporavlja od kovida-19 i pitanje je dana kad će se vratiti državnim i partijskim obavezama u punom kapacitetu.\n„Poruka domaćim dušebrižnicima i njihovim mentorima iz Beograda: Što se tiče odlaska predsednika Đukanovića, taj film nećete skorije gledati“, kaže Bogdanović za Danas.\nPodsećamo, Blic je jutros objavio da se predsednik Crne Gore u januaru povlači sa pozicije lidera partije što, kako su naveli, znači da odustaje i od nove kandidature na predsedničkim izborima 2023. godine.\n„Kako stvari sada stoje, najverovatniji naslednik Đukanovića na čelnoj poziciji partije koja je 30 godina vladala Crnom Gorom, biće Ivan Vuković, aktuelni gradonačelnik Podgorice. Manje je verovatno da to bude neko od starijih kadrova DPS-a – bivši premijer Duško Marković ili Brano Gvozdenović“, piše Blic.\nAnaliza predsjedničkih izbora u Republici Srpskoj\nIndija u Kataru održala sastanak sa talibanima


UN: Raste broj slučajeva side u Rusiji\nBeta 12. jula 2016. 20:40\nPosle konstantnog pada broja obolelih od virusa side u svetu taj trend je naglo zaustavljen poslednjih nekoliko godina, uglavnom zbog velikog povećanja broja slučajeva u Rusiji, pokazuje danas objavljen izveštaj agencije UN za sidu UNAIDS.\nU dokumentu na 286 strana procenjuje se da se godišnje po 1,9 miliona odraslih inficiralo virusom side u periodu izmedju 2010. i 2015. godine.\nUprkos smanjenju rasprostranjenosti ove epidemije od vrhunca dostignutog 1997, u svetu je 36,7 milona ljudi nosilaca virusa side, većinom u podsaharskoj Africi, navodi se u izveštaju.\nZa razliku od toga, broj zaražene dece opao je za više od 70 odsto od 2001. i opada i dalje.\nCilj UN je da iskoreni tu epidemiju do 2030. godine. Medjutim od 2010. trend ka smanjenju broja inficiranih se zaustavio, i čak je broj slučajeva krenuo da raste u nekim oblastima.\nU Istočnoj Evropi i u centralnoj Aziji broj novih slučajeva porastao je za 57 odsto tokom poslednjih pet godina, a od toga 80 odsto slučajeva je registrovano u Rusiji i 10 odsto u Ukrajini.\nU karipskim zemljama broj slučajeva je porastao za devet odsto, na Bliskom istoku i u Severnoj Africi za četiri odsto i u latinoameričkim zemljama za dva odsto u proteklih pet godina.\nBroj slučajeva je opao za četiri odsto u istočnoj i južnoj Africi, i za tri odsto u Aziji i na Pacifiku, dok je smanjenje broja novih slučajeva marginalno u Zapadnoj i Srednjoj Evropi i Severnoj Americi.\n„Zbog ove situacije treba da delujemo brzo. Ako ne budemo delovali, epidemija bi ponovo mogla da izazove ogromne ljudske i ekonomske gubitke“, rekao je Mišel Sidibe, direktor UNAIDS-a na konferenciji za štampu u Ženevi.\nOd izbijanja epidemije pre više od 30 godina, 35 miliona ljudi umrlo je od bolesti povezanih s virusom HIV.\nNajviše pogodjeni su homoseksualci, prostitutke i njihovi klijenti, transrodne osobe, osobe koje se drogiraju injekcijama i zatvorenici, navodi se u izveštaju.\nPrevencija je jedini način da se epidemija iskoreni, dok se čeka na vakcinu ili tretman, rekao je Sidibe.\n„Medjutim, ako se ljudi ne osećaju bezbedno il nemaju pristup službama za prevenciju zaraze virusom HIV, nećemo iskoreniti ovu epidemiju“, rekao je on.


Mirni protest građana ispred Ambasade Srbije u Sarajevu: “Srbija izaziva konflikte među narodima” | Kakanj-X\nU BIH moguće sniženje naknada za mobilne operatere\nMirni protest građana ispred Ambasade Srbije u Sarajevu: “Srbija izaziva konflikte među narodima”\nOrganizacije i pojedinci okupljeni oko inicijative “Buđenje građana” okupili su se danas na mirnim protestima ispred Ambasade Srbije u Sarajevu gdje je poručeno da ovim skupom žele upozoriti na, kako je rečeno, političku agresiju koja dolazi iz Srbije, javlja Anadolu Agency (AA).\nJedan od organizatora protesta, aktivista Suad Đozić, kazao je da protest organizuju zbog toga što su visoki zvaničnici Srbije došli u Banjaluku na obilježavanje neustavnog Dana Republike Srpske, entiteta u Bosni i Hercegovini.\n“Bojkotujemo sam dolazak visokih zvaničnika Srbije jer time ne poštuju suverenitet, teritorijalni integritet i državu Bosnu i Hercegovinu. Između ostalog, imamo i zahtjeve povodom nepoštivanja teritorijalnog integriteta jer se na Drini prave hidrocentrale, pravi se aerodrom u Trebinju bez odobrenja državnih institucija Bosne i Hercegovine. Također, zvaničnici Srbije nikada nisu priznali da je u BiH izvršen genocid”, kazao je Đozić.\nPoručio je također da Srbija izaziva konflikte među narodima samo radi svojih interesa.\n“To nije u interesu srpskog naroda u Bosni i Hercegovini, a te stvari koje se uporno dešavanju narušavaju 26 godina mira i stabilnih odnosa”, rekao je Đozić, napominjući da su Bosna i Hercegovina i Srbija susjedi i da trebaju biti dobri susjedi, odnosno komšije.\nPolitički vrh Srbije na čelu s premijerkom Anom Brnabić stigao je u Banju Luku povodom obilježavanja neustavnog praznika Dana RS-a kojeg je Ustavni sud BiH dva puta proglasio neustavnim.\nPredsjednik Saveza ratnih vojnih invalida paraplegičara Federacije BiH Mujo Aganović izjavio je da je Bosna i Hercegovina građanska država za sve njene građane bez obzira na religiju i naciju.\n“Ovdje sam da pošaljem poruku mira prijateljima i neprijateljima na današnji dan kada se obilježava neustavni Dan RS-a, koji su kao neustavan potvrdile domaće i međunarodne institucije. Ovdje sam da pošaljem poruku da politike koje danas prkose takvim činom trebaju imati odgovor od strane poštenih građana Bosne i Hercegovine i međunanarodnih faktora i da se moraju zaustaviti. Također, želimo poslati poruku zvaničnoj politici Beograda na čelu sa Aleksandrom Vučićem koji nastavlja politiku Slobodana Miloševića, samo na drugačiji način”, istakao je Aganović.\nMeđu učesnicima protesta bio je i bh. političar Sejfudin Tokić koji je tom prilikom poručio da je postupak srbijanske vlade konkretan primjer političke agresije, rušenja suvereniteta i teritorijalnog integriteta i ustavnog poretka Bosne i Hercegovine.\n“Oni su se pored upozorenja međunarodno relevantnih institucija oglušili i sa kompletnom vladom željeli potvrditi laž, a to je da je entitet RS ekskluzivna teritorija srpskog naroda i da je to dio koji ima elemente države”, rekao je Tokić.\nTakođer, najavljeno je da će u ponedjeljak, 10. januara, u 12 sati protesti biti organizovani ispred Ureda visokog predstavnika u Sarajevu kako bi izrazili zabrinutost zbog političke i sigurnosne krize u BiH, a u sklopu protesta bh. građana širom svijeta.\nNa tim protestima će tražiti odlučne mjere Ujedinjenih naroda, NATO saveza i Evropske unije s ciljem očuvanja mira i stabilnosti na zapadnom Balkanu, te implementaciju presuda Evropskog suda za ljudska prava.\nOrganizatori su poručili da su glavni zahtjevi bh. građana Ambasadi Srbije u Sarajevu:\n1. Da državni organi Republike Srbije priznaju počinjeni genocid u širem regionu Srebrenice u skladu sa presudama Međunarodnog Suda pravde u Hagu i Haškog tribunala.\n2. U cilju stvaranja i održavanja dobrosusjedskih odnosa i bilateralne saradnje sa državom Bosnom i Hercegovinom građani pozivaju zvaničnike Republike Srbije da prilikom posjeta Bosni i Hercegovini ne zaobilaze diplomatski protokol te da ne učestvuju u protuustavnim obilježavanjima tzv. Dana RS 9. januara, čak ni kao krsne slave RS-a.\n3. Da Republika Srbija obustavi nametanje svog obrazovnog programa u predškolskom i školskim ustanovama na teritoriji entiteta RS, jer time krše Ustav BiH i Okvirni Zakon o obrazovanju BiH (Sl.glasnik 18/2003 i 88/2007). Ne postoji država koja bi dozvolila da joj druga država obrazuje građane, posebno u oblastima historije.\n4. Da Republika Srbija izmiri svoja dugovanja prema državi BiH i opštinama Zvornik, Bratunac, Srebrenica i Višegrad, zbog korištenja hidropotencijala rijeke Drine.\n5. Da Republika Srbija obustavi dalju dogradnju hidrocentrala na Drini i izgradnju novih do potpisivanje Sporazuma o međudržavnim granicama BiH i Srbije ili odobrenja institucija države BiH. Republika Srbija ne može sklapati bilo kakve sporazume sa entitetom o korištenju hidropotencijala i ostalih prirodnih bogatstava države Bosne i Hercegovine, u protivnom bi se mogla suočiti sa tužbama pred međunarodnim sudovima.


Naslovnica U žiži Migranti se povukli iz kampova na sjeveru Grčke\nOko 100 šatora je bilo postavljeno u polju koje je policija čvrsto čuvala\nPosljednjih 60 migranata koji su ostali u kampu na sjeveru Grčke, nakon trodnevnih sukoba s policijom u kojima je učestvovalo više od 1.000 migranata, napustili su svoje pozicije, prenose agencije.\nDo sukoba s policijom došlo je zbog toga što su migranti povjerovali u lažne vijesti na internetu da su ukinute zabrane putovanja u centralnu i sjevernu Evropu.\nMeđu 60 migranata koji su ostali na svojim mjestima, uhapšena je nekolicina koji nisu imali validne dokumente. Ostali su, kako navode agencije, krenuli prema migrantskim kampovima ili stanovima u Grčkoj.\nGrčka policija se u subotu sukobila sa migranatima i izbjeglicama koji su kampirali na polju u blizini sjeverne granice zemlje u nadi da će prijeći u susjedne zemlje i putovati dalje u sjevernu Evropu, kazali su svjedoci.\nPolicija je ispalila suzavac na desetine ljudi – neke s djecom u naručju – koji su bacali kamenje i boce dok su pokušavali razbiti policijski kordon kako bi izašli na cestu koja vodi do granice.\nPosljednjih dana internetom su se širile glasine da je grčka granica sa Sjevernom Makedonijom otvorena, ali grčko ministarstvo migracija to negira.\n– Laž je da će se granice otvoriti – izjavio je u petak grčkoj državnoj televiziji ministar za migracije Dimitris Vitsas.\nDesetine hiljada izbjeglica i migranata, uglavnom iz Sirije, Iraka i Afganistana, zapele su u Grčkoj od kada su balkanske zemlje zatvorile svoje granice 2016., zatvarajući glavni prolaz prema sjevernoj Evropi.\nPrethodni članakSergej Ćetković za „Avaz”: Usvojene kćerke učinile su me boljim čovjekom\nSljedeći članakUhapšen najpoznatiji makro u regionu: Voditeljice, starlete, pjevačice, političari i biznismeni u strahu


PROTEST ZBOG IZREKE "LAŽEŠ KAO TURČIN" Urednik uvredio tursku ambasadu\nBeta | 11. 02. 2016 - 21:22h\nTurska ambasada u Makedoniji danas je protestovala zbog izjave glavnog urednika provladine televizije Sitel, Dragana Pavlovića koji je lideru opozicionog Socijalemokratskog saveza Makedonije (SDSM) Zoranu Zaevu rekao: "Lažeš kao Turčin".\nFoto: Tanjug/AP Zoran Zaev\n"Sa žaljenjem smo primili ovaj nedolični izraz upućen Republici Turskoj i turskoj zajednici koja je prva priznala Republiku Makedoniju pod njenim ustavnim imenom", navela je turska ambasada povodom intervjua koji je emitovan sinoć u centralnom dnevniku TV Sitel.\nZbog Latasove izjave danas su pred vladom i Sitelom protestovalii i makedonski građani turske nacionalnosti.\nPrvi put nakon nekoliko godina, gost u dnevniku Sitela sinoć je bio lider najveće opozicione stranke, SDSM Zoran Zaev, ali ga je glavni i odgovorni urednik koji je vodio intervju vredjao i ponižavao.\nBrojni novinari i novinarska udruženja su ocenili da je Pavlović vodio intervju izvan novinarskih standarda i da je koristio govor mržnje i uvrede. Intervju je osudila i Agencija za medije koja je navela da glavni i odgovorni urednik televizije Sitel nije poštovao profesionalne novinarske principe i standarde dok je intervjuisao predsednika najveće opozicione stranke.\n"Umesto intervjua u kojem će publika videti različita gledišta i mišljenja i slobodno formirati sopstveno mišljenje, gledaoci su videli neprimerni način komunikacije, kavge i uvrede", ocenila je Agencija za audio i audiovizuelne medijske usluge.\nIntervju je danas glavna tema u makedonskim medijima i javnosti. Televizija Sitel važi za televiziju blisku vladajućoj stranci VMRO-DPMNE a predsednik SDSM Zoran Zaev, kako se ocenjuje, pozvan je na intervju da bi se prikazalo da je ta televizija objektivna i da ustupa jedanku minutažu i vlasti i opoziciji.\nVATRENO KRŠTENJE Putin je poslao nevidljivo "rusko čedo" u Siriju\nTurčin u Sarajevu vozio unazad i udario…\nU Sarajevu se juče nešto iza podneva dogodila saobraćajna nesreća u kojoj je jedna osoba teže povređena.\nTURČIN POGINUO KOD BAČKE TOPOLE Žena i dvoje…\nNa auto putu Novi Sad – Subotica, u blizini Bačke Topole, poginuio je turski državljanin (49), dok je tri osobe, među kojima su i deca, povređeno i nalaze se u…\nGODINU DANA POSLE PUČA Progovorio Turčin kojeg…\nTokom pokušaja puča u Turskoj, jula 2016, jednog čoveka pregazila su dva tenka zaredom, videlo se tada na snicima ulične kamere.\nBIZARAN INCIDENT NA GRANICI Turčin švercovao…\nNa graničnom prelazu Gradina na izlazu iz Srbije zaplenjeno je 750 komada pištoljske municije i uhapšen turski državljanin Ismet U. (41) zbog sumnje da je…\nTurčin uhapšen na Aerodromu Sarajevo: Drogu…\nA. E. (24), državljanin Turske, uhapšen je na Sarajevskom aerodromu nakon što je više smotuljaka marihuane sakrio u držač toaletnog papira i futroli za šator.\nNA KORAK OD BESMRTNOSTI Naučnici bi uskoro mogli da prave ROBOTE NAŠIH NAJDRAŽIH OSOBA NAKON NJIHOVE SMRTI\nTRI BOMBAŠKA NAPADA u Mjanmaru, lakše povređen policajac\nBOMBE, ZASEDE, PUCNJAVE Talibani preuzeli odgovornost za novi napad u Kabulu, poginulo 18 vojnika\nKOLAPS U HRVATSKOJ Sneg zavejao puteve, saobraćaj zatvoren za teretna vozila\nPovezane teme: Makedonija , Turci , Laž , Turčin , Protest


Podsećamo, on je potvrđen i u Austriji, a i sam predsednik Aleksandar Vučić danas je izjavio da je pitanje kada će se on pojaviti i kod nas.\nKako Telegraf.rs saznaje, odmah kada su prošle nedelje stigle vesti iz sveta o omikronu, medicinski deo Kriznog štaba je tražio hitnu sednicu.\nGlavna tema biće novi soj, a druga po redu tačka dnevnog reda biće škoslki raspust za koji epidemiolozi traže da počne 20. decembra.\nPoslednja sednica Kriznog štaba održana je 4. novembra. Tada je doneta odluka da su kovid propusnice u ugostiteljskim objektima umesto od 22 časa, obavezne od 20.


Slavoj Žižek: Dobrodošli u Trisolaris, ili kraj prirode - Impuls\nObjavljeno: Utorak, 26 Septembar 2017 21:00\nPriroda je sve više u poremećaju ne zbog toga što prekomerno opterećuje naše kognitivne kapacitete, već pre svega zato što ne možemo da usavršimo efekte sopstvenih intervencija u svoj kurs - ko zna kakve će biti krajnje posledice našeg biogenetičkog inženjerstva ili globalnog zagrevanja?\nTeško je za autsajdera da zamisli kako izgleda kada prostrani dom gusto naseljenog zemljišta nestane pod vodom, tako da se milioni lišavaju osnovnih koordinata svog životnog sveta: zemlja sa svojim poljima, ali i kulturni spomenici koji su bili deo njihovih snova više nisu tamo, tako da, iako usred vode, postaju ribe bez vode - kao da okolina uzima hiljade generacija jer najočiglednija osnova njihovih života počinje da puca. Slične katastrofe, naravno, bile su poznate vekovima, neke čak i iz praistorije čovečanstva. Ono što je danas novo, budući da živimo u "razočaranoj" postreligijskoj eri, jeste da takve katastrofe više ne mogu biti značajne kao deo većeg prirodnog ciklusa ili kao izraz božjeg gneva. Tako je 1906. godine Vilijam Džejms opisao svoju reakciju na zemljotres: "Emocija se u potpunosti sastojala od euforije i divljenja. Euforija po živopisnosti koju bi takva apstraktna ideja kao zemljotres mogla preuzeti kada se konkretno potvrdi i prevede u razumnu stvarnost /.../ i divljenje na način kojim bi se krhka malena drvena kuća mogla održati uprkos takvom tresku. Nisam osetio ni trag straha; bilo je čisto zadovoljstvo i dobrodošlica." Koliko smo mi daleko ovde od razbijanja samih osnova jedinog životnog sveta?\nDa li to znači da bi trebalo da preduzmemo odbrambeni pristup i potražimo novu granicu, povratak (ili prvenstveno pronalazak) neke nove ravnoteže? To nam predlaže predominantna ekologija, a isti zadatak sledi i bioetika u pogledu biotehnologije: biotehnologija prati nove mogućnosti naučnih intervencija (genetske manipulacije, kloniranje...), a bioetika nastoji da nametne moralna ograničenja na ono što nam biotehnologija omogućava da učinimo. Kao takva, bioetika nije imanentna za naučnu praksu: ona interveniše spolja, postavljajući spoljašnju moralnost na takvu praksu. Moglo bi se reći da je bioetika izdaja etike imanentne naučnom poduhvatu, etika “ne ugrožava vašu naučnu želju, neprekidno sledeći svoj put”. Takvi pokušaji ograničavanja ne uspevaju jer ignorišu činjenicu da nema objektivnog ograničenja: sami otkrivamo da objekat – priroda – nije stabilan. Skeptici vole da ukažu na ograničenje našeg znanja o onome šta se dešava u prirodi – ipak, to ograničenje ni u jednom smislu ne znači da ne treba da preuveličavamo ekološke pretnje. Naprotiv, trebalo bi da budemo još pažljiviji jer je situacija duboko nepredvidiva. Skorašnja neznanja o globalnom zagrevanju ne signaliziraju da stvari nisu previše ozbiljne nego da su još haotičnije nego što smo mislili, i da su prirodni i društveni faktori neraskidivo povezani.


SINDIKAT KCUS-A: SRAMOTNO JE OD MINISTRA VRANIĆA DA STALNO VRŠI PRITISAK NA KCUS | Hayat.ba\nSINDIKAT KCUS-A: SRAMOTNO JE OD MINISTRA VRANIĆA DA STALNO VRŠI PRITISAK NA KCUS\nSindikat Kliničkog centra Univerziteta u Sarajevu (KCUS) izrazio je veliko nezadovoljstvo zbog svih izjava ministra zdravstva Kantona Sarajevo Harisa Vranića upućenih na račun rada i funkcioniranje KCUS-a Sarajevo.\nTrenutno ministar zdravstva KS pokazuje neobjašnjivu neprijateljsku djelatnost prema KCUS-u iako zna koliko i kako se radi na KCUS-u. Iznošenjem neistina izaziva huškanje građanstva prema KCUS-u, što ministar konstantno radi u Vladi KS. Nijedna zdravstvena ustanova u BiH, čak i kada ima veće probleme od KCUS-a nije u fokusu javnosti i pod političko medijskim nasrtajima kao KCUS. Na ovaj način ministar umjesto da rješava probleme oko potpisivanja kolektivnog ugovora i prava uposlenika u zdravstvu na nivou KS, želi kazniti posebno uposlenike KCUS-a za predan rad i uspjehe koji su ostvareni – navode iz Sindikata KCUS-a.\nMinistar, kako dodaju iz ovog sindikata, odlično zna da su se uposlenici KCUS-a hrabro nosili i borili sa Covid-19 pandemijom od samog početka i da se istovremeno najtežim bolesnicima uvijek pružala potrebna zdravstvena usluga. Stoga je, ističu iz sindikata, sramotno od ministra da stalno vrši pritisak na KCUS iznošenjem neistina i time bespotrebno obmanjuje javnost.\nIz ovog sindikata dodaju da na KCUS-u kao i u svim drugim zdravstvenim ustanovama, svi uposlenici mogu da biraju da li će da ostanu i rade ili da odu u neku drugu zdravstvenu ustanovu, tako da odlazak četiri doktora ne umanjuje vrijednost rada KCUS-a, niti umanjuje kvalitet pružanja zdravstvenih usluga pacijentima.\nMinistar u svojim izjavama za pojedine medije iznosi neistine o statusu i radu Interventne kardiologije, te navodi da u ovome trenutku na KCUS-u nema interventnog kardiologa i da se praktično ne može više obezbjediti hitna kateterizacija – stoji u saopćenju.\nSindikat KCUS-a navodi da u ovome momentu na KCUS-u odnosno Interventnoj kardiologiji radi pet vrsnih interventnih kardiologa. Napominju da na Interventnoj kardiologiji rade još dva kardiologa koji se edukuju i koji bi u narednoj godini dana trebali položiti specijalistički ispit, te samostalno početi raditi kao interventni kardiolozi.\nSindikat KCUS-a je strogo osudio plasiranje neistina od određenih medija da je dr. Mesud Jamaković, interventni kardiolog na dužem bolovanju, jer je on trenutno na godišnjem odmoru, kao i još jedan ljekar. I sa korištenjem godišnjih odmora Interventna kardiologija nesmetano funkcionira.\nSindikat KCUS-a podsjeća ministra zdravstva KS Harisa Vranića da je Interventna kardiologija uvijek mogla obezbjediti „zlatni sat“ koji je nesmetano funkcionisao i prije 2016. godine, kad su na Interventnoj kardiologiji radila samo dva interventna kardiologa, a u periodu kada je i on sam bio uposlenik KCUS-a.\nS toga ne vidimo problem u funkcioniranju Interventne kardiologije s pet vrsnih interventnih kardiologa. Na kraju apelujemo da ministar Vranić što manje dezavuiše javnost iznošenjem neistina o radu KCUS-a i što prije organizuje sastanak pregovaračkih timova Vlade KS i reprezentativnog Sindikata i potpiše kolektivni ugovor kako bi se popravio status uposlenih u zdravstvu KS – saopćilo je Predsjedništvo Sindikata KCUS-a.


NOVAK UŽIVA U TORINU: Đoković „otvorio dušu“ Italijanima\n13. 11. 2021. u 09:43\nPRED početak završnog Mastersa u Torinu, Novak Đoković italijanskim medijima otkrio je kako je „preboleo“ poraz u NJujorku, a istakao je i da je srećan što će posle dugo godina igrati u tom gradu.\nNovak Đoković, najbolji teniser sveta, prvi je ove sezone obezbedio mesto na završnom Mastersu u Torinu.\nOd početka godine, srpski as osvojio je tri Grend slem titule, dok je četvrtu ispustio na US openu posle kojeg nije izašao na teren skoro dva meseca.\nIako je tada delovalo da je Novaku poraz izuzetno teško pao, on je za italijansku „Gazetu“ objasnio kako je prebrodio taj period.-\n- Poraz doživljavam ne samo kao razočaravajuću emociju trenutka, već i kao priliku za mentalni rast i jačanje karaktera da se izvučem iz teške situacije kao čovek i bolji igrač nego što sam bio. Svakako je to bio težak posao za mene. Um ima važnost kakvu imaju fizički i tehnički aspekti igre. Morate biti u stanju da razumete kako da upravljate negativnom energijom na najproduktivniji način - objasnio je Đoković.\nPrvi reket sveta srećan je što će imati priliku da novi pehar juri u italijanskom gradu koji je posetio u tinejdžerskim danima.\nZavršni Masters se posle 11 godina iz Londona preselio u Torino.\n- Ovo je prilika da se vratim u grad u kojem sam bio samo jednom, sa 15 godina kada sam igrao juniorski turnir. Pokušaću da uživam što je više moguće. Srećan sam što se igra u Italiji, gde uvek nađem veliku strast prema sportu i imam poseban odnos sa navijačima. Naravno, mogao bih da kažem da sam imao velike uspehe u Londonu poslednjih 11 godina, ali je odlično za promociju našeg sporta što finale može da se igra u još jednoj zemlji koja voli tenis - naveo je Đoković.\nItalijane je zanimalo kakvo Novak ima mišljenje o fudbalskoj legendi Zlatanu Ibrahimoviću koji u svojoj 40. godini i dalje igra na vrhunskom nivou.\nĐoković se poistovetio sa Ibrahimovićem i time ukazao da godine vrhunskim šampionima ne mogu mnogo da oduzmu.\n- Sviđa mi se njegova filozofija, što sam stariji, to se osećam mlađe. On je zaista simbol balkanskog mentaliteta, snage da nikada ne odustanemo i potpunog samopouzdanja. U tome se veoma prepoznajem u njemu, ima mentalitet šampiona koji poštuje druge, ali koji na teren ulazi sa svešću o svojim kvalitetatima koji proizilaze iz njegove radne etike - zaključio je Novak.\nZavršni Masters u Torinu održava se od 14. do 21. novembra, a titulu brani Danil Medvedev.\nNOVAK U ŠETNJI TORINOM: Najbolji teniser sveta izveo "klince" u grad pred početak Završnog turnira (FOTO/VIDEO)\n12. 11. 2021. u 16:30\nNIKOLIN ISTORIJSKI TRIPL DABL: Jokić kao Leri Bird, sledeći je Harden (VIDEO)\n13. 11. 2021. u 06:13\n"ĐOKOVIĆ JE ZVEZDA DENVERA": Amerikanac pobrkao lončiće (VIDEO)\n12. 11. 2021. u 12:04\nNOVAK ĐOKOVIĆ ZAIGRAO U NBA LIGI: Ovaj podatak oduševio je svet! (VIDEO)\n11. 11. 2021. u 20:10 >> 20:24\nNovak Đoković tenis atp završni turnir\n18:54 NOVI SUKOB KIRGISTANA I TADŽIKISTANA: Šestorica povređenih u razmeni vatre na granici\nNAJMANJE šest ljudi je povređeno danas kada su kirgistanski i tadžikistanski graničari razmenili vatru zbog sukoba oko blokiranog puta, javili su lokalni mediji.\n18:45 APSURDNO JE DA SE ALBANCI POREDE SA JEVREJIMA: Efraim Zurof oštro reagovao zbog izjava političara lažne države\nDIREKTOR Centra "Simon Vizental" iz Izraela Efraim Zurof izjavio je da je poređenje sudbine Albanaca sa Kosova sa stradanjem Jevreja potpuno netačno i na granici apsurda.\n18:35 TO JE UVREDLJIVO, NIŠTA NISU UKAPIRALI: Oglasila se Beba Balašević pred godišnjicu smrti oca\n18:35 SRPSKI “OKLOP”: Posade tenkova M-84 i BVP M-80 na zimskoj obuci


TotalCar.rs » Lada povećala udeo na ruskom tržištu – uz pad prodaje\nLada povećala udeo na ruskom tržištu – uz pad prodaje\nLada, novo, Prodaja\n0 komentara 6977 pregleda\nVodeći ruski proizvođač automobila, Avtovaz, povećao je udeo vozila marke Lada na domaćem tržištu za 2,5%, na 18,7 odsto, iako je prodaja ovog brenda u 2015. smanjena za 27%, saopštilo je predsednik kompanije Bu Anderson.\nNapredak je postignut u uslovima krize na automobilskom tržištu u Rusiji, koje je u celini zabeležilo pad od 37 odsto u poređenju sa istim periodom prethodne godine.\n“Na taj način, na tržištu koje je u krizi, mi smo povećali svoj tržišni udeo”, objasnio je Anderson.\nIpak, u julu je ministar industrije i trgovine, Denis Manturov, prilikom susreta sa direktorima stranih privrednih komora u Rusiji prognozirao usporavanje tempa pada automobilskog tržišta krajem 2015. godine.\nNa osnovu mišljenja članova, AEB je revidirao prognozu za 2015. godinu u kojoj se očekuje prodaja 1,55 miliona putničkih i lakih komercijalnih vozila, što bi značilo pad prodaje od 36 odsto u odnosu na 2014.\nPrema podacima za jun, prvo mesto među najprodavanijim brendovima i dalje pripada Ladi, sa 26.416 vozila i padom prodaje od 12 odsto.\nDrugo mesto zauzima Kia sa 13.900 vozila i padom od 18 odsto, treće je Hyundai (12.200 vozila i pad od 27 odsto), četvrti Renault (9.900 i pad od 39 odsto).\nPetorku lidera zaključuje Nissan, sa 8.900 isporučenih vozila i padom od 26 odsto.\nNovi Volkswagen Tiguan stiže na sajam u Frankfurtu


Akcija uređenja stanice Beograd Donji Grad – "Infrastruktura železnice Srbije" ad\nAkcija uređenja stanice Beograd Donji Grad\nObjavljeno 13. juna 2017. 11:53 13. juna 2017. 11:53\nU železničkoj stanici Beograd donji grad, 07. juna, „Infrastruktura železnice Srbije“ a.d. započela je veliku akciju raščišćavanja i odvoženja privremeno deponovanog polovnog i starog materijala, skinutog zbog izgradnje projekta „Beograd na vodi“.\nVeliki deo materijala je uklonjen i prevežen u stanicu Makiš ranžirna, dok će preostali deo biti prenet na lokacije predviđene za sanacije postojećih lokalnih i regionalnih pruga. Tokom ove akcije raščišćavanja, naši radnici su uporedo radili na uređenju vegetacije i suzbijanju korova.\nMeđutim, veliki problem sa kojim se susrećemo je korišćenje „divljih“ prelaza, preko čak sedam koloseka od strane žitelja naselja „25. maj“, iako se na samo par metara od pomenutih nelegalnih prelaza, nalazi pešačka pasarela, namenjena za bezbedan prelaz na drugu stranu železničkog kompleksa. Rešavanje ove situacije je otežano, usled učestalih uništavanja i krađa zaštitne ograde, koja fiziči deli stambeno naselje od železničkog kompleksa što je i stvorilo „uslove“ za formiranje ovakvih protivzakonitih prelaza. Naredni korak našeg preduzeća je popravka i ponovno postavljanje delova otuđene ograde u najkraćem vremenskom periodu.\nTakođe „Infrastruktura železnice Srbije“ a.d. kao društveno odgovorno preduzeće, uputilo je apel žiteljima ovog dela grada, da za prelazak preko koloseka, koriste isključivo pešačku pasarelu, jer je to jedino ispravno i bezbedno.\nPosted in Vesti and tagged Akcije.


JAGODINSKE VLASTI NAJAVLJUJU NOVE INVESTICIJE Posle epidemije stiže austrijska mašinska kompanija - Biznis.rs\nJAGODINSKE VLASTI NAJAVLJUJU NOVE INVESTICIJE Posle epidemije stiže austrijska mašinska kompanija\n24.4.2020 17:08 Autor: Marija Jovanović 0\nU Jagodini će, nakon ukidanja vanrednog stanja zbog epidemije korona virusa, početi izgradnja fabrike kompanije „Šibel“ iz Austrije, najavio je predsednik Skupštine grada Jagodine...\nU Jagodini će, nakon ukidanja vanrednog stanja zbog epidemije korona virusa, početi izgradnja fabrike kompanije „Šibel“ iz Austrije, najavio je predsednik Skupštine grada Jagodine Dragan Marković Palma.\nIzgradnja fabrike, prema dogovoru iz decembra prošle godine, trebala je da počne prošlog meseca, ali nije zbog pandemije korona virusa i uvođenja vanrednog stanja u našoj zemlji, objasnio je Marković, prilikom posete gradilištu Kulturnog centra u Jagodini.\nReč je o kompaniji iz Beča koja se bavi elektro i mašinskom proizvodnjom za rafinerije i nuklearne elketrane, a u Jagodini je planirala da zaposli zaposli 100 radnika.\nPrilikom dogovora o izgradnji fabrike, direktor „Šibela“ Klasus Šibel izjavio je u Beču da kompanija „najviše proizvodi aktuatore – pretvornike“, koje plasira u gotovo sve zemlje sveta. Prema njegovim rečima, kompanija ima tri partnera u Evropi i sedam u ostatku sveta, a fabrika u Beču zapošljava 120 radnika.\nMarković je najavio i jednog nemačkog investitora koji ga je, kako je rekao, „juče pismom obavestio i potvrdio zakup hale u Jagodini, gde će pokrenuti proizvodnju i zaposliti 300 radnika“.\nAUSTRIJI PRETI RECESIJA Oko 38 milijardi evra za privredu i nova radna mesta\nAUSTRIJSKA ŽELEZNICA UVODI MERE ŠTEDNJE Prijava 10.000 radnika na skraćeno…\nSPUTNJIK V STIŽE U SRBIJU Ruska vakcina još uvek u fazi ispitivanja u…\nZNAČAJNO UMANJENA DOBIT RAIFFEISEN BANK INTERNATIONAL Uticaj epidemije korona virusa


Bord odlučio: Srbija članica Eurotransplanta\nM. D. 25. januara 2017. 20:20\nUgovor o članstvu biće potpisan na godinu dana, a u međuvremenu Srbija će morati da ispuni određene zahteve.\nTim Ministarstva zdravlja Srbije predvođen ministrom Zlatiborom Lonačarem predstavio je danas Bordu Eurotransplanta šta je do sada u Srbiji urađeno na polju transplantacije i koji su ciljevi za ovu godinu.\nU prezentaciji je navedeno da je transplantacija u Srbiji odnovljena 2010. godine i da je do danas urađeno 720 transplantacija bubrega, 35 transplantacija jetre, 30 srca.\nOtvorena prva banka reproduktivnih ćelija u Srbiji, evo ko može da…\nSrbija trenutno ima manje od tri donora na milion stanovnika, a za punopravno članstvo u Eurotransplantu potrebno je deset donora na milion stanovnika. Hrvatska u ovom trenutku ima 40 donora na miliona stanovnika.\nDonorsku karticu trenutno u našoj zemlji ima oko 150.000 ljudi.\nPlan ministarstva je da se u 2017. godini poveća broj donora i to pet do sedam na milion stanovnika.\nSrbija je u tome skoro uspela 2013. godine kada je imala skoro šest donora na milion stanovnika a to se postiglo, između ostalog, i zato sto su transplantacioni timovi dobijali stimulaciju za svoj rad.


Broj pristiglih računa premašio milion | Hercegovina Press\nBroj pristiglih računa premašio milion\nDo sada je za nagradnu igru „10 računa izbroji i stan osvoji“, koju organizuju Vlada Republike Srpske i Udruženje ekonomista RS „SWOT“ s ciljem suzbijanja sive ekonomije, pristiglo 1.034.471 koverta s računima.\nJavnost Republike Srpske nestrpljiva je da čuje ko će postati vlasnik prvog stana u Banjaluci, koji će Vlada Republike Srpske, u nedjelju 22.septembra, dodijeliti u okviru Nagradne igre „10 računa izbroji i stan osvoji“. Riječ je o dvosobnom stanu, površine 53,15 m², koji se nalazi u novogradnji u Ulici Karađorđeva 79 u Banjaluci.\nIzvlačenja nagrada održaće se javno, u direktnom TV prenosu emisije „10 računa izbroji i stan osvoji“, u programu Radio-televizije Republike Srpske. TV prenos počinje u 20 časova. Pored novog stana, učesnike u nedjelju očekuje i pet vaučera u vrijednosti od 500 KM koje mogu potrošiti u prodajnim objektima „Bingo“.\nTe večeri biće izvučeno i pet dobitnika vaučera od 500 maraka, te po jedan dobitnik vaučera od 1.000 i 2.000 maraka, koje će srećni vlasnici imati priliku da zamijene za robu u poslovnicama „m:tela“, piše portal „SWOT„.


Dodatne snage EUFOR-a stigle u BiH\nDodatne snage vojne misije Evropske unije EUFOR Althea stigle su Bosnu i Hercegovinu. Obavijest o dolasku dodatnih snaga EUFOR je u petak, 4. marta objavio na Twitteru.\n"Novopristiglo osoblje EUFOR-a se trenutno priprema za pojačane operativne patrole za podršku našim partnerima u Bosni i Hercegovini", navode iz EUFOR-a.\nKako je 24. februara saopšteno iz EUFOR-a, četiri čete sa oko 500 pripadnika rezervnih snaga EUFOR-a će iz predostrožnosti biti raspoređene u zemlji kao pojačanje za postojećih 600 vojnika.\n"Pogoršana sigurnosna situacija na međunarodnom nivou mogla bi potencijalno uzrokovati nestabilnost u BiH. To je razborita i odgovarajuća mjera koja odražava nedvosmislenu predanost EU i EUFOR-a očuvanju teritorijalnog integriteta i suvereniteta BiH", naveli su ranije iz EUFOR-a.\nŠef Delegacije Evropske unije (EU) u BiH Johan Sattler, tokom razgovora sa predsjedavajućim Predsjedništva BiH Željkom Komšićem 28.februara izjavio je da će dodatnih 500 vojnika EUFOR-a biti raspoređeni u dijelove BiH u kojima su u proteklom periodu zabilježeni ekscesi, posebno u povratničkim naseljima.\nIz saopćenju iz Komšićevog kabineta navedeno je da je Sattler informirao predsjedavajućeg Predsjedništva BiH da su vojnici EUFOR-a opremljeni i posjeduju tešku oklopnu mehanizaciju.\nBiH: Dodatni vojnici EUFOR-a dolaze u povratnička naselja


Ječam: Širenje simptoma ramulariozne pegavosti lista | Poljosfera\nU usevima ječma registrovano širenje simptoma ramulariozne pegavosti lista. Posebnu pažnju treba usmeriti na zaštitu semenskih useva ječma.\nKrajem marta na osnovu preporuka Sistema PIS-a sprovedene su hemijske mere zaštite useva ječma usled prisustva mešanih infekcija nekoliko patogena (mrežasta pegavost lista ječma – Pyrenophora teres, ramulariozna pegavost lista ječma – Ramularia collo-cygni, sočivasta pegavost lista ječma – Rhynchosporium secalis, pepelnica žita – Erysiphae graminis).\nPrisutna ramulariozna pegavost lista ječma\nMonitoringom useva sredinom aprila, registrovano je zaustavljanje širenja simptoma pegavosti, osim na nekim parcelama na kojima se nastavlja širenje simptoma samo ramulariozne pegavosti lista ječma. U tom periodu je dat signal za sprovođenje još jednog tretmana.\nMeđutim, tokom protekle nedelje koja je obilovala padavinama i bila praćena niskim temperaturama, onemogućen je ulazak na parcele ječma i sprovođenje mera zaštite. Na takvim usevima i dalje se registruje širenje simptoma ramulariozne pegavosti lista.\nZaustaviti dalju infekciju ječmova registrovanim fungicidima\nU cilju sprečavanja infekcije klasa i kasnijeg prenošenja ovog patogena semenom, sada je neophodno sprečiti dalju infekciju biljaka, preporučuju iz Prognozno-izveštajne službe zaštite bilja.\nU tu svrhu sistem prognoze preporučuje sprovođenje hemijskog tretmana na svim onim parcelama gde se registruje 5 % biljaka sa simptomima ramulariozne pegavosti lista.\nPosebnu pažnju treba usmeriti na zaštitu semenskih useva ječma.


Uz dualno obrazovanje lakše do posla - Sremske Novine\n7. 12. 2021., 23:14\nUz dualno obrazovanje lakše do posla\nDualnim obrazovanjem se naziva sistem stručnog školovanja na dva mesta. U stručnoj školi se izučava teorija, odnosno teorijska nastava, a u kompaniji se obavlja praktična nastava.\nRazvijanje dualnog obrazovanja u Srbiji je započelo zahvaljujući Nemačkoj organizaciji za međunarodnu saradnju GIZ, u okviru projekta “Reforma srednjeg stručnog obrazovanja”. U projekat su se uključile i brojne kompanije, pod nadzorom Ministarstva prosvete, nauke i tehnološkog razvoja.To je veoma skupo ulaganje u obrazovanje, ali je to dugoročna investicija.\nU Nemačkoj više od 80 odsto đaka iz dualnog trogodišnjeg obrazovanja nađe posao kod poslodavca kod koga je imalo praksu. Najbolji primer u Evropi za primenu koncepta dualnog obrazovanja je posebnost austrijskog obrazovnog sistema i uska povezanost privrede i obrazovanja.Takva vrsta obrazovanja je usko povezana sa praksom, korisna je ne samo za učenike u privredi već i za apsolvente viših zanatskih škola, fakulteta i univerziteta.\nŠkole za sticanje zanimanja uz praktičan rad i više zanatske škole primenjuju dualni sistem školovanja, koji predstavlja kombinaciju teorije i prakse. Nastavni planovi i težište obrazovanja se prilagođavaju zahtevima privrede, a u preduzećima se učenici stručno obrazuju ili u njima polažu praksu.\nU zavisnosti od obrazovnog profila za koji se učenik opredeli, on već u prvom razredu može početi da ide i u kompaniju, na učenje kroz rad. Učenjem kroz rad učenici usvajaju praktična i primenljiva znanja u realnom radnom okruženju, u kompaniji. Za razliku od klasične prakse, u sistemu dualnog obrazovanja učenici u kompanije mogu ići jedan, dva ili tri dana nedeljno, u zavisnosti od toga koja su godina, tokom cele školske godine. Deca na ovaj način dobijaju neprocenljivo praktično znanje tokom celog školovanja. Takođe učenici su plaćeni svo vreme dok su u kompanijama i to 70 odsto od minimalne cene rada za svaki sat proveden u kompaniji.\nPo završetku školovanja veći deo učenika nađe zaposlenje u kompanijama u kojima su obavljali dualno obrazovanje. Iz svih ovih razloga vidi se zašto je dualno obrazovanje veća pogodnost i za decu i za kompanije kojima danas fali kvalifikovane radne snage.\nRezultati istraživanja dobijeni u zajedničkim projektima koje organizuju škole i privreda, kao što su diplomski radovi ili projekti u okviru volonterskog rada u firmama, primenjuju se u praksi.\nRaditi zemlju moramo, drugog izb...\nProjekat „Sport u škole“ za što ...\nU Novom Slankamenu rešavaju prob...


Amazon najavio otvaranje 100 novih distributivnih centara - logistikaitransport.com\nAmazon je od 2011. godine uložio skoro 3 miliona evra u infrastrukturu Španije, transport, špediciju, plate i beneficije za svoje zaposlene. U sklopu ulaganja su i dva naučna centra za razvoj softvera koji zapošljavaju 400 inženjera i stručnjaka IT sektora, a očekuje se da će se u Španiji do kraja 2020. godine otvoriti još 2.000 novih radnih mesta, čime će se ukupan broj stalno zaposlenih povećati na 9.000.\nKompanija Amazon je najavila otvaranje 100.000 novih radnih mesta širom Kanade i SAD-a, povrh prošle nedelje najavljenih 33.000 radnih mesta u korporativnom i tehnološkom sektoru. Ponuda za posao uključuje početu platu od 15 $ po satu, dok se u odabranim gradovima za nove prijave dodeljuje bonus od 1.000 $. Kompanija svojim radnicima sa punim radnim vremenom nudi beneficije u vidu plaćenog zdravstvenog osiguranja, 20 nedelja roditeljskog odsustva, kao i mogućnost pohađanja Amazonovog inovativnog Career Choice programa.\n“Samo ovog meseca, otvaramo 100 novih distributivnih centara”\nDave Clark, viši potpredsednik u Amazonu\n„Ponosni smo što zapošljavamo 100.000 novih radnika, uz početnu platu od 15 $ po satu. Naše proširenje takođe dolazi sa nepokolebljivom posvećenošću bezbednom radnom okruženju, stoga su novi članovi Amazon tima već bili deo obuke o bezbednom radnom okruženju, s ciljem osiguranja bezbednog i modernog poslovanja.” Istovremeno, otvoren je četrvrti Amazonov objekat u Španiji opremljen najsavremenijom skladišnom tehnologijom. Najnoviji Amazonov centar sa robotima za komisioniranje,, zvanično je startovao sa radom u Sevilji. Otvoreni centar, jedan od šest planiranih u Španiji, pridružio se već postojećim u Madridu, Barseloni i Toledu.\nSa novom lokacijom, kompanija očekuje da će za tri godine od startovanja, stvoriti uslove za otvaranje preko 3.000 novih radnih mesta sa punim radnim vremenom. Centar je uveliko počeo sa radom, i isporučio svoj prvi paket flomastera, baš na početku sezone “povratka u školu.”\nOvaj poslednji dodatak Amazonovoj mreži, podržava rastuće zahteve kliojenata i obezbeđuje neophodnu podršku za mala i srednja preduzeća koja prodaju preko Amazonove aplikacije ‘Fulfilled by Amazon,’ koja obezbeđuje prodaju I isporuku trećim licima.\nOvo je prvi distributivni centar u Andaluzijskoj regiji, koji snabdeva dostavne centre u Sevilji i Malagi. Opremljen je najnaprednijom Amazonovom robotičkom tehnologijom usmerenom ka očuvanju zdravlja i blagostanja zaposlenih. Ovo je najnovija u nizu inovativnih tehnologija, koje je Amazon predstavio, kao pomoć zaposlenima, implementiranjem mobilnih polica koje smanjuju vreme hodanja.\nCentar integriše energetski efikasnije tehnologije sa uštedom energije i manjom stopom emisije CO2. Na krovu su instalirani solarni paneli, a sistemi sa malom potrošnjom energije, poput LED-a, sa jedne strane pružaju izvrsno osvetljenje uz energetski efikasnije poslovanje. Sistemi za grejanje i hlađenje integrisani su sa ventilacionim sistemima, dok su prozori, krovovi i sama fasada termički efikasni, čime se postigla zagarantovana izolacija. Zapravo, objekat je dobio BREEM-ov sertifikat.\nAmazon je od 2011. godine uložio 2.9 miliona evra u infrastrukturu Španije, transport, špediciju, plate i beneficije za svoje zaposlene. U sklopu ulaganja su i dva naučna centra za razvoj softvera – Tech Hubs u Madridu i Barseloni koji zapošljavaju 400 inženjera i stručnjaka IT sektora. Očekuje se da će se u Španiji do kraja 2020. godine napraviti prostor za 2.000 novih radnih mesta, čime će se ukupan broj stalno zaposlenih povećati na 9.000.


Nolangroup predstavio dve nove ful-fejs kacige - Moto Berza\nNolan je 1972. godine predstavio N01, prvi jet kacigu oblikovanu od LEXANTM polikarbonata. Kompanija će 2022. proslaviti 50 godina svog postojanja kao vodeći proizvođač u Evropi, sa 400.000 kaciga proizvedenih u Italiji na godišnjem nivou.\nTokom pola veka postojanja, želja za stalnim inovacijama je jedan od faktora koji Nolangrop učinili jedinstvenim, zajedno sa stalnom posvećenošću istraživanju i novi tehnologijama. Ovo su vrednosti koje se odražavaju i u kolekciji za 2022. godinu, u kojoj imamo dva nova ful-fejs modela od polikarbonata: N80-8 i N60-6\nN80-8 je nova Nolanova premijum ful-fejs kaciga, naslednik izuzetno popularnog N87. Odvažan i moderan dizajn naglašava svaki detalj, od školjke do usisnika za vazduh. Zahvaljujući svojim bogatim tehničkim karakteristikama i standardnoj opremi, idealna je kaciga za svaku priliku, od dugih urbanih vožnji do najizazovnijih putovanja.\nN60-6, sa druge strane, je nova ful-fejs kaciga, koju karakteriše savremeni i sportski dizajn. Njene tehničke karakteristike čine je pogodnom za svaku situaciju, kako u gradu, tako i na autoputu.\nNolanova posvećenost svetu takmičarskog sporta, uz sponzorisanje vozača koji su dostigli važne prekretnice, takođe je dala značajan doprinos razvoju kaciga. N80-8 je jedan primer, jer nudi niz tehničkih karakteristika „trkačkog“ porekla, kao što su NERS (NOLAN SISTEM ZA HITNO OTPUŠTANJE) i LPC (LINER POSITIONING CONTROL), elementi koji čine Nolan N80-8 vrhunskim modelom.\nMeđutim, dizajn proizvoda je takođe odigrao ključnu ulogu u uspehu italijanske kompanije. Dizajnerski tim je uvek predstavljao grafiku koja je pratila tržišne trendove. U cilju proslave ove posebne godišnjice, ove godine je predstavljen asortiman potpuno nove komemorativne grafike, koja je istovremeno sportska i puna karaktera, sa zlatnim detaljima i posebno napravljenim logotipom 50.\nViše informacija o ovoj ali i ostalim kacigama koje proizvodi Nolangroup, saznajte od ovlašćenog uvoznika za Srbiju www.motoring.rs


Zvezdara teatar do kraja meseca spušta zavesu, uz obrazloženje da “poštujući najnoviju Uredbu Vlade RS koja ograničava rad pozorišta od 18 do pet časova ujutru, a u nemogućnosti da predstave igraju u dnevnim terminima otkazuju najavljene predstave“.\nReč je o jednom izvođenju „Klaustrofobične komedije“ i dva igranja „Tre sorele“.\nTakođe, iz ovog pozorišta poručuju da se ulaznice mogu vratiti ili zameniti za neku drugu predstavu čim se za to steknu uslovi, a svim onlajn kupcima novac će biti automatski vraćen na račun.\nOčekuje se da sličnu odluku donesu i ostala prestonička pozorišta, a neizvestan je i nastavak sezone u decembru, s obzirom na razvoj epidemiološke situacije i predloge i odluke Kriznog štaba i Vlade Srbije.\nTags: Korona, pozorište\nODLOŽENA PREMIJERA NOVOG DOMAĆEG FILMA “JEDINI IZLAZ”


Zeit firme – Idemo u Svijet-Njemacka!\nEX-YU Non EU\nSistem zaposljavanja na odredjeno vreme je u Nemackoj specifican. Preduzeca kojima su samo na ograniceno vreme potrebni novi zaposleni, njih angazuju preko posebnih firmi koje se bave posredovanjem radne snage. Radnik radi i prima platu u firmu kojoj je potreban, zaposlen je pak kod firme za posredovanje koje cine posebnu bransu. Zaposleni pri tome primaju tarifnim ugovorom utvrdjenu platu i ako trenutno nisu angazovani ni u jednoj firmi. Cilj ovog “sekundarnog” trzista rada jeste smanjenje nezaposlenosti i otvaranje mogucnosti ljudima koji su duze bili bez posla ili sami prekinuli staz da se lakse vrate na primarno trziste rada.\nProcedura zamene srpske vozacke dozvole u Nemackoj


Ambasador SAD-a Nelson otkrio šta je rekao Dodiku zbog blokade institucija BiH – Dijalog\nIzbor partnera SAD-a među političkim strankama u BiH\nAmbasador SAD-a u BiH Eric Nelson, odgovarajući na pitanje o greškama u izboru stranaka partnera u BiH, konkretno misleći na Demokratsku frontu, kaže da SAD ne bira i ne favorizuje političke stranke ili koalicije.\n“Mi podržavamo lidere i koalicije za koje smatramo da rade i idu ka ciljevima koje mi podržavamo. A, ciljevi su napredak ove zemlje, postizanje reformi, jačanje vladavine zakona, stabilizacija mira i sigurnosti, veći prosperitet. Da vlast, posebno na nivou države, bude funkcionalna, to su lideri i stranke koje podržavamo. Međutim, ta konstelacija se mijenja i uvijek apelujemo na sve stranke da budu konstruktivne i mi ćemo učiniti sve što mi možemo da podržimo njihove konstruktivne aktivnosti ka postizanju napretka u zemlji”, naglasio je Nelson.


Cena nafte skočila zbog TV reportaže | SerbianForum\nCena nafte skočila zbog TV reportaže\nCene nafte su na najvišem nivou od jula 2008. godine, nakon što je barel "brenta" u četvrtak poskupeo za 5,47 dolara na 128,4 dolara.\nRekord iz 2008. je ipak još daleko. Po započinjanju globalne finansijske krize cena nafte je kratkotrajno bila na nivou od 147,5 dolara za barel. Od početka 2012. godine nafta je poskupela za 17 procenata zbog sankcija uvedenih Iranu.\nOvog puta skok cena je izazvala reportaža iranskog televizijskog kanala Pres TV, o eksploziji na naftovodu u Saudijskoj Arabiji.\nLondonski "Fajnenšel tajms" ističe da zvaničnici Saudijske Arabije negiraju da je bilo eksplozije. List citira predstavnika naftne industrije koji je uveren da u regionu "postoje snage" koje glasinama utiču na tržište nafte.\nObjavljivanje takve dezinformacije moglo bi da rezultira konfliktom između Irana i Saudijske Arabije. Isporuke nafte iz Saudijske Arabije trebalo bi da zamene iransku naftu u zemljama koje su uvele sankcije Iranu.\nIran je već zatražio od Saudijske Arabije da ne povećava isporuke, ali je ta zemlja od početka godine već uvećala eksploataciju za 600.000 barela na dan ili za šest odsto.\nOsim televizijskih reportaža, Iran ima i druge načine da utiče na tržište nafte. Najveća nalazišta u Saudijskoj Arabiji nalaze u istocnoj provinciji, naseljenoj šiitima, gde su već zabeleženi nemiri za čiju organizaciju vlasti optužuju "stranu silu".


PAPRENO UDARANJE PO UŠIMA\nZa pripremu male mature 600 evra\nKraj osnovne škole za učenike predstavlja veliki stres, a za njihove roditelje i stres i veliki trošak, jer za dodatne časove za svoju decu moraju da izdvoje dve prosečne plate\nMala matura se bliži, a roditelji već sad i te kako osećaju udar na kućni budžet jer za privatne časove i pripremu moraju da izdvoje više od 600 evra!\nMala matura, koja obuhvata proveru znanja iz sedam predmeta, za decu predstavlja veliki stres, a za njihove roditelje i stres i veliki trošak. Materijalna situacija većine građana je veoma loša, a da bi se njihova deca valjano spremila za ovaj veoma važan ispit, moraće da izdvoje skoro dve prosečne srpske plate.\nOvu tešku situaciju donekle olakšavaju besplatne pripreme za završni ispit koje organizuju mnoge opštine, kao i besplatne pripreme preko interneta. Ipak, mnogi pribegavaju privatnim časovima jer je tako pažnja predavača usmerena ka jednom detetu, a i dete ozbiljnije prati nastavu. E sad, to košta...\nPredsednik Foruma srednjih škola Milorad Antić kaže za Kurir da privatni časovi iziskuju dosta novca, posebno zato što je bolje uzimati pojedinačne časove nego grupne.\n- Cene dvočasa kreću se u proseku od 10 evra, odnosno 1.300 dinara, dok ima i onih nastavnika koji časove naplaćuju i po 1.800. Da bi se sve to valjano savladalo, u proseku je potrebno oko 20 dvočasa srpskog i 20 matematike, što je po 200 evra po predmetu - navodi Antić.\nPrema njegovim rečima, za pripremu kombinovanog testa uglavnom postoje grupne pripreme, a cene tih časova su od 500 do 800 dinara.\n- Moj savet je da deca uzimaju pojedinačne časove, jer svakom detetu treba drugačiji pristup. Roditelji deci plaćaju i časove iz biologije, fizike i hemije, njihova cena je takođe oko 10 evra, i za tu pripremu potrebno je uzeti oko 10 dvočasa. Nažalost, to znači da je trošak za sve časove pripreme veći od 600 evra, što je neki minimum koji bi roditelji moralo da izdvoje - kaže Antić i ističe da je to zaista veliki trošak.\nOn deci savetuje da najviše pažnje tokom pripreme posvete geometriji i književnosti, budući da im uvek zadaju muke na polaganju.\n- Dobro je da deca pored privatnih časove posećuju i pripreme u školi - zaključuje naš sagovornik.\nBODOVI SA TAKMIČENJA PONOVO SE RAČUNAJU\nProbna mala matura biće organizovana 7. i 8. aprila, a završni ispit učenici osmog razreda polagaće 14, 15. i 16. juna. Prvog dana rešavaće testove iz srpskog, odnosno maternjeg jezika, drugog dana iz matematike, a trećeg dana kombinovani test sa pitanjima iz pet predmeta. Ono što je novina ove godine jeste da će se pri rangiranju za upis u srednje škole u obzir uzimati i uspeh sa takmičenja, što je bilo ukinuto prošle godine. Pravilnik o upisu u srednje škole tek treba da bude usvojen.\nSKUPO JE, SIN IDE NA GRUPNU PRIPREMU\nKod mene je to vrlo skromno, jer nisam u mogućnosti da toliko plaćam pripreme. Sin kreće na besplatnu pripremnu nastavu koje organizuje Opština Zvezdara, a ako bude bilo potrebe, mesec dana pred prijemni ići će na dodatne časove matematike.\nPLAĆAĆU ĆERKI SRPSKI I MATEMATIKU\nĆerka će ići po dva puta nedeljno na časove srpskog i matematike. Mislim da će to biti sasvim dovoljno pošto je odličan đak. Za kombinovani test pripremaće se sama, mislim da za to nema potrebe da se plaćaju časovi.


Arhiva - Bodljikava žizca i bezbednosna barijera oko Kapitola SAD, u Vašintonu, 26. januara 2021.\nBezbednosne i policijske snage u Vašingtonu i oko njega rade na onome što opisuju kao pripremu "visokog stepena pripravnosti" za trenutak kada naredne nedelje bude u toku postupak za opoziv bivšeg predsednika Donalda Trampa, zabrinuti da bi taj događaj mogao da posluži kao tačka ključanja američkim ekstremistima ljutim zbog ishoda predsedničkih izbora.\nZvaničnici su oklevali da podele detalje o obaveštajnim podacima, od kojih su neki opisani kao uznemirujuće poruke na platformama društvenih mreža.\nAli nakon opsade američkog Kapitola 6. januara, koja je rezultirala smrću pet osoba, oni su bili otvreni u poruci da ne žele ništa da prepuste slučaju.\n"Moramo da demonstriramo otvoreno bezbednosno prisustvo (u Vašingtonu), bar za sada", rekao je zakonodavcima tokom svog saslušanja u četvrtak Kristofer Rodrigez, direktor gradske Agencije za unutrašnju bezbenost i upravljanje vanrednim situacijama.\n"Smatramo da je ovo držanje od suštinske važnosti za obezbeđivanje da uprava gradske policije može da rasporedi svoje resurse u sve delove grada tokom vanrednih situacija", rekao je, dodajući - "nećemo tolerisati nasilje u našem gradu".\nI dok su neke bezbednosne mere i blokade puteva postavljene za inauguraciju predsednika Džoa Bajdena prošlog meseca uklonjene, takozvane pojačane mere bezbednosti za sam Kapitol - poput ograde od bodljikave žice - ostaće postavljene i tokom bliske budućnosti.\n"Trenutni bezbednosni stav sekretarijata je da se i dalje zahteva da radimo na visokom nivou pripravnosti za predstojeće suđenje za opoziv u Senatu i kontinuirane pretnje usmerene na Kongres i Kapitol", rekla je portparolka Policije Kapitola policije Eva Maleki za Glas Amerike u utorak putem elektronske pošte.\nAmerička vojska je prošle nedelje saopštila da će od skoro 27.000 pripadnika američke Nacionalne garde, koji su pozvani u Vašington da pomognu u obezbeđivanju inauguracije Džoa Bajdena, 7.000 ostati u tom gradu najmanje do sredine marta.\nZvaničnici su takođe rekli da će Nacionalna garda - vojnici po ugovoru koji mogu da budu raspoređeni i u inostranstvu, ali koji se često pozivaju da pomognu u vanrednim situacijama u svojim matičnim državama - biti naoružana po potrebi i da će pomoći u obezbeđenju, kao i da će pomoći lokalnim snagama u komunikaciji i kontroli gomile.\n"Odeljenje veruje da je to još uvek neophodno", rekao je sekretar za štampu Pentagona Džon Kirbi novinarima tokom brifinga kasno u sredu, ukazujući na obaveštajne podatke koje su službenicima odbrane delili Federalni istražni biro (FBI), Sekretarijat za unutrašnju bezbednost (DHS) i lokalne vlasti.\n"Oni su i dalje utvrdili da širom Sjedinjenih Država trenutno postoji povećana opasnost i da će to verovatno potrajati tokom narednih sedmica", rekao je Kirbi. "To se sigurno odnosi na glavni grad."\nČini se da je veći deo zabrinutosti usresređen na mogućnost da pojedinci, koje zvanični opisuju kao zlonamerne aktere, izmanipulišu legalne proteste i izazovu nasilje i haos.\n"I dalje smo zabrinuti da bi pojedinci nezadovoljni onim kako Vlada vrši vlast i predsedničkom tranzicijom, kao i drugim opaženim nezadovoljstvima i ideološkim uzrocima... mogli da nastave da se mobilišu", saopštio je prošle nedelje DHS, objašnjavajući zašto je izdao novi Nacionalni bilten savetodavnog sistema za terorizam (NTAS).\nU Biltenu, DHS je dalje upozorio da nasilni domaći ekstremisti "mogu biti ohrabreni neredima u američki prestonici Vašingtonu od 6. januara 2021, da ciljaju izabrane zvaničnike i vladine ustanove".\n"Za njih prizor kongresmena i žena koji su se skrivali ispod stolova, konfederacijskih zastava i nacističkih simbola koji su paradirali kroz zgradu nije bio ništa manje od pobede", rekao je Grinblatt članovima Odbora Predstavničkog doma za nacionalnu bezbednost.\n"Imate tako veliku grupu ljudi koji nisu povezani sa tim terorističkim pokretima ili terorističkim organizacijama, ali su trenutno vrlo ranjivi", rekla je Elizabet Nojman, bivša pomoćnica sekretara za borbu protiv terorizma i prevenciju pretnji u DHS-u.\n"Mi aktivno viđamo neonaciste kako vrbuju Trampove pristalice ka svojoj ideologiji", rekla je. "Veoma su sofisticirani u tome kako to rade - ne dolaze vam pravo. Ne morate nužno znati da razgovarate sa belim supremacistom".\n"Naši strani protivnici, posebno Rusija, ovde primenjuju decenije stare alate tajne akcije kako bi rasplamsali plamen kulturološko sukoba", rekao je Rodriguez iz Agencije za unutrašnju bezbednost Vašingtona D.C.\nDržavni zvaničnici izrazili su sličnu zabrinutost, vraćajući se unazad u vreme pre Bajdenove inauguracije ili čak opsade američkog Kapitola.\n"Postoji ovo neverovatno i užasno zbližavanje, sasvim iskreno, ideologije, mržnje, besa. I sve je podstaknuto ovom vrstom izazivanja haosa i zabrinutosti kod različitih grupa", rekao je prošlog meseca za VoA Džard Mejpls, direktor Ureda za unutrašnju bezbednost i pripravnost u Nju Džerziju.


EK: KRITIKA SKUPŠTINI, PRAVOSUÐU...\nEvropska komisija će za 10 dana predstaviti redovni izveštaj o napretku reformi u Srbiji, u kome se kritikuju skupština, reforme pravosuđa i korupcija.\nPrema delovima izveštaja koji su procureli u javnost, Brisel će pohvaliti pre svega srpsku ekonomiju i ljude koji rade na pridruživanju Evropskoj uniji, dok će na udaru kritike i ove godine biti efikasnost parlamenta, borba protiv korupcije i reforma pravosuđa.\nStepen korupcije u Srbiji sve više zabrinjava jer se u prethodnom periodu situacija značajno pogoršala u oblasti finansiranja političkih partija, javnih nabavki, slobodnom pristupu informacijama i konfliktu interesa, navodi se u izveštaju Evropske delegacije u Srbiji, u koji su mediji imali uvid.\nKorupcija je problem na koji Brisel upozorava već godinama, a prema mišljenju bivšeg šefa diplomatije Gorana Svilanovića, to pitanje tek sada može da bude u centru pažnje.\n"Konačno nam EU skreće pažnju na temu koja nema veze sa naslovnim stranicama, barem do sada nije imala veze, a sada će, nadam se, biti. To je korupcija, to će biti funkcionisanje pravosuđa i funkcionisanje svih onih koji se bave izvršavanjem prava, recimo policije", navodi on.\n"Ovoga puta je potpuno saglasje između onoga što savko u našoj zemlji oseća i onoga što dolazi kao poruka EU, a to je ne dozvolite da stvari idu brzo a da rezultat bude musava Srbija", kaže on.\nKorupcija u Srbiji je sistemska i sa njom se država može izboriti samo uz dobre zakone i jake institucije, smatra predsednica Saveta za borbu protiv korupcije Verica Barać.\n"To što se zove borba protiv korupcije u Srbiji je u stvari prikrivanje da te borbe nema", kaže ona.\n"Odnosno da nema onih reformi koje će dovesti do toga da imamo tri nezavisne grane vlasti, da imamo nezavisno i efikasno sudstvo, samostalno tužilaštvo i dobre i jake institucije", kaže ona.\n"Te dugoročne, dobro koncipirane, trajno sprovođene reforme kod nas u stvari nisu ni počele jer za to nema te političke volje", smatra Baraćeva.\nProblem izbora sudija i finansiranja stranaka\nKako je posle prošlonedeljnih konsultacija u Briselu rekao potpredsednik Vlade Božidar Ðelić, kao crna tačka u izveštaju označen je parlament, u kome je usvojena samo petina propisa neophodnih za priključenje Uniji.\nMalovićeva: Kriterijum stručnost\nMinistarka pravde Snežana Malović izjavila je da će jedini kriterijum prilikom odlučivanja o ostanku sudija u sudu biti stručnost, a ne politika.\n"Kriterijume o tome ko će ostati u sudu doneće Visoki savet sudstva, tako da, po mom uverenju, tu politika neće imati mesta", rekla je Malovićeva za RTS.\nSkupština je prošle nedelje usvojila set antikorupcijskih zakona, među kojima i onaj o osnivanju Agencije za borbu protiv korupcije. Međutim, Verica Barać smatra da je u pitanju korak unazad u toj oblasti.\n"Ima jedna karakteristična stvar, a to je najveći problem u toj sistemskoj korupciji - to je finansiranje političkih stranaka", kaže ona.\n"U ovom zakonu, koji je sada usvojen, kontrola finansiranja političkih stranaka se pominje samo u nabrajanju nadležnosti i pri kraju u nabrajanju izveštaja koje će imati ta agencija", kaže ona.\nReforma pravosuđa je takođe jedan od problema na koji godinama ukazuje Brisel, ali ovogodišnji izveštaj donosi novinu i kritikuje ministarku pravosuđa Snežanu Malović jer insistira da reizbor sudija obavi Skupština na osnovu nejasnih ustavnih odredbi.\nTo insistiranje jasno pokazuje želju da se očuva uticaj političkih partija na sudije, što je u suprotnosti sa savetima koje su dali međunarodni eksperti, prenose mediji zaključak evropskih eksperata.\nMeđutim, Omer Hadžiomerović iz Društva sudija kaže da na osnovu izjava predstavnika Ministarstva pravde ne očekuje da reizbor sudija bude izvršen u Skupštini.\n"Oni koji su sada sudije, o tome da li će biti reizabrani odlučivaće Visoki savet a ne Skupština, a jedino za one kandidate koji su se prvi put javili na konkurs odlučivaće Skupština", kaže on.\nU izveštaju Evropske delegacije o Srbiji su kritikovani i napadi na aktiviste koji se bave zaštitom ljudskih prava, kao i grafiti koji su se u Vojvodini pojavili protiv Adventističke crkve.\nU izveštaju će se naći i pohvale, između ostalog, zbog napretka u saradnji sa Hagom i ratifikacije Sporazuma o stabilizaciji i pridruživanju.\nPovratak životnim pitanjima\nGoran Svilanović na kraju ocenjuje da takav izveštaj nije neprijateljski. On takođe kaže da će jedan od odlučujućih faktora u integraciji Srbije u EU biti sposobnost države da se izbori sa velikim životnim pitanjima, u koje svakako spada i korupcija.\n“To nije neprijateljski izveštaj. To je izveštaj ljudi koji sede u Evropskoj komisiji. Evropska komisija je Srbiji najnaklonjeniji deo u sistemu institucija Evrope unije, dakle, onaj deo koji kao svoj uspeh doživljava svaki uspeh koji Srbija napravi. To važi i za druge zemlje", kaže on.\n"Njihov posao je da nas približe. Oni ne donose političku odluku da smo mi članovi, to radi neko drugi, ali, kako da kažem, oni su neuspešni ako Srbija ne ispuni sve te kriterijume da postane spremna za članstvo", rekao je Svilanović.\nOn smatra da bi Srbiji vrata Evrope upravo moglo da otvori rešavanje problema korupcije, uticaja vlasti na sudije i druga životno važna pitanja, a ne politički izazovi s kojima se surećemo, kao što su prisustvo Euleksa na Kosovu i Hag.\n"Nekoliko sastanaka tada smo imali s ministrom spoljnih poslova Nemačke, Joška Fišer je to bio tada, koji je svaki razgovor koji smo imali završavao time da je svaki put rekao: 'Gorane, ekonomija, ekonomija. Rešićete vi sve ove političke teme, doći će na red i ti koji nisu uhapšeni' - tad ih je bilo više nego danas, govorim o Hagu - 'rešićete vi i statusna pitanja, imaćete ustav, na kraju, ono što će odlučiti o tome da li je Srbija u uniji ili nije je vaša ekonomija' i funkcionisanje države u onim oblastima o kojima mi praktično tada nismo razgovarali", kaže Svilanović.\nU rešavanju problema funkcionisanja države bitnu ulogu, prema Svilanovićevim rečima, igraju mediji i čitav nevladin sektor, koji stvaraju javni pritisak i podižu problem na takav nivo da političari ne mogu da ga ignorišu.\nČitanja: 2471 | Komentara: 0 | Dodaj komentar


MK Group i Fintel Energija grade četvrti vetropark | MK Group\nSvečanom ceremonijom u Štolcu kod Kule, kompanije MK Group i Fintel Energija zvanično su obeležile početak radova na izgradnji vetroparka „Kula 2“. Vetroturbine najsavremenije tehnologije, grade se u blizini prvog vetroparka u Srbiji „Kula“, koji su takođe otvorile ove kompanije još 2015. godine. Uz investiciju od 17,5 miliona evra, planirano je da radovi budu završeni do kraja godine, a puštanje u rad u martu 2023. godine.\nPotpredsednica Vlade i ministarka rudarstva i energetike Republike Srbije, prof. dr Zorana Mihajlović istakla je značaj investicija koje doprinose ostvarenju energetskih ciljeva Srbije: „Donošenjem novog zakonodavnog okvira u oblasti energetike, stvorili smo uslove za povećanje novih kapaciteta koji za proizvodnju energije koriste obnovljive izvore i postavljanjem kamena temeljca za izgradnju vetroparka „Kula 2“ vidimo konkretne rezultate zakona i pravac koji smo odredili za razvoj energetike. Mi smo na početku energetske tranzicije i neophodno je da OIE posmatramo kao stub energetike, koji će dodatno unaprediti stabilnost elektroenergetskog sistema, Naša vizija o zelenoj Srbiji ostvariva je samo ako svi zajedno budemo radili na tome. Država, javni sektor, privatni investitori i građani, jer to nije pitanje jednog Ministarstva ili Vlade, već proces koji ćemo zajedno sprovoditi u narednih nekoliko godina i koji će unaprediti ne samo energetiku, već će uticati na privredni rast i finansijsku stabilnost“, rekla je potpredsednica Vlade.\nGeneralni direktor MK Group, Mihailo Janković, govorio je o novim projektima u oblasti obnovljivih izvora energije. „Zajedno sa Fintel Energijom razvijamo projekte vetroparkova i solarnih elektrana u Srbiji sa ukupnim planiranim kapacitetom od gotovo 1GW, uz investiranje preko milijardu evra u narednih pet godina. Samo ove godine započeli smo realizaciju projekata koji podrazumevaju ulaganje od 360 miliona evra”, izjavio je Janković i istakao doprinos ovih investicija ostvarenju cilja Vlade Srbije da se učešće energije iz obnovljivih izvora do 2040. godine poveća na najmanje 40 odsto.\nGeneralni direktor Fintel Energije, Ticijano Đovaneti (Tiziano Giovannetti) podsetio je da ova kompanija zajedno sa MK Group pionir u oblasti obnovljivih izvora energije i najznačajniji nezavisni proizvođač električne energije na energetskom tržištu Srbije. „Sa tri otvorena i četvrtim vetroparkom u izgradnji naše zajedničke investicije u projekte zelene energije iz vetra do sada iznose 163 miliona evra. Na taj način obezbedili smo 238 GWh struje godišnje za potrebe 59.000 domaćinstava. Na ovome se ne zaustavljamo i već planiramo nove ambiciozne projekte, koji će dodatno pozicionirati Srbiju na zelenoj mapi ovog dela Evrope,” rekao je Đovaneti.\nVetropark „Kula 2“ će, sa kapacitetom od 10 MW, snabdevati srpsku elektroenergetsku mrežu sa 28,6 GWh struje godišnje, što je ekvivalent energiji koju troši oko 8.000 domaćinstava. Na teritoriji opštine Kula, pored vetroparkova, ove dve kompanije ujedno razvijaju najveći agrosolarni projekat u Evropi i prvi na Balkanu, čime će potvrditi svoje liderstvo u regionu kad se radi o obnovljivim izvorima energije.


Evropsko regulatorno telo za lekove u ponedeljak je odobrilo upotrebu vakcine protiv Kovida 19, koju su razvili američka kompanija "Fajzer" i njen nemački partner "Bajontek", što je otvorilo put za početak vakcinacije u EU u roku od nedelju dana.\nČlanice EU, među kojima su Nemačka, Francuska, Austrija i Italija, saopštile su da planiraju da 27. decembra počnu vakcinaciju protiv Kovida 19, dok Evropa pokušava da sustigne SAD i Britaniju, čiji građani su počeli da primaju vakcine ranije ovog meseca.\nNakon što je Evropska agencija za lekove (EMA) dala zeleno svetlo, Evropska komisija u ponedeljak uveče dala konačno odobrenje za upotrebu vakcine.\nPredsednica komisije Ursula fon der Lajen rekla je da će doze biti dostupne svim članicama EU, istovremeno i pod istim uslovima.\n"Danas smo otvorili važno poglavlje u evropskoj uspešnoj priči. Odobrili smo prvu bezbednu i efikasnu vakcinu protiv Kovida 19. Uskoro će biti još vakcina", poručila je fon der Lajen.\nFon der Lajen takođe je navela da se očekuje da vakcinacija počne u periodu od 27. do 29. decembra.\nPripreme za vakcinaciju u EU obavljaju se u trenutku kada novi oblik koronavirusa u Britaniji izaziva haos širom regiona i remeti trgovinu uoči božićnih praznika.\nIzvršna direktorka EMA Emer Kuk rekla je da će biti potrebno dugo vreme da se vakciniše 450 miliona stanovnika u 27 članica EU.\n"Same vakcine neće biti magično rešenje koje će nam omogućiti da se vratimo normalnom životu. Međutim, odobrenje prve vakcine je definitvno veliki korak u pravom smeru i nagoveštaj da 2021. godina može da bude svetlija od 2020", naglasila je Kuk.\nZvaničnici regulatornog tela EU naveli su da je veoma verovatno da će vakcina biti delotvorna protiv novog oblika koronavirusa.\nPandemija koronavirusa odnela je oko 470.000 života u Evropi i nastavlja da se ubrzano širi, što ima i teške ekonomske posledice. Mnoge vlade uvele su oštrija ograničenja domaćinstvima da bi pokušale da suzbiju drugi talas zaraze i izbegnu preopterećenje zdravstvenih sistema.\nPrioritet za primanje vakcine u EU imaće zdravstveni radnici i štićenici domova za stare a prema planovima većine zemalja, vakcine neće stići do opšte populacije do kraja prvog kvartala 2021. godine, najranije.\nCilj članica EU je da vakcinišu 70 odsto od 450 miliona stanovnika. Regulatorno telo u Švajcarskoj protekle subote je odobrilo upotrebu vakcine kod građana starijih od 16 godina.\nKampanja vakcinacije biće i test sposobnosti Brisela da ujedini Evropu u svetlu političkog pritiska da se ubrza proces i suzbije pandemija. Nemačka, Francuska, Italija i još pet drugih evropskih zemalja saglasile su se da koordinišu početak vakcinacije.\nEU je naručila 200 miliona doza Fajzerove vakcine, što je dovoljno d se vakciniše 100 miliona ljudi, po ceni od 15.50 eura po dozi. Takođe će kupiti dodatnih 100 miliona doza, dok se još pregovara o roku isporuke.


Opština Pale ponudila Novaku Đokoviću da tenisku akademiju izgradi na Jahorini – Informer\nOpština Pale ponudila Novaku Đokoviću da tenisku akademiju izgradi na Jahorini\nPrvom reketu svijeta i njegovoj porodici poslanici opštine Pale, poslali su ponudu da na olimpijskoj ljepotici započne izgradnju sportskog centra.\nU ime poslanika za pregovore sa kompanijom porodice Đoković zadužen je načelnik opštine Slobodan Savić.\n“Već smo se dogovorili da nađemo lokaciju na kojoj bi porodica najboljeg svjetskog tenisera mogla da počne gradnju sportskog kompleksa. Novakov otac Srđan dolazio je na Jahorinu i upoznat je sa ljepotama ove planine i već se raspitivao za mjesta koja su pogodna za gradnju“, kaže on.\nSavić navodi da bi to “bio naš način da im se na neki način odužimo, a s druge strane oni bi sigurno napravili nešto izuzetno ovdje kod nas“.\n”Moguće je da Srđan dođe do Pala već u septembru, kada bismo se dogovorili o svemu. Znam da mu puno gradova i opština nudi ovakav tip saradnje, ali Jahorina je veliko turističko mjesto i zbog toga vjerujem da ćemo realizovati ovaj projekat. Naravno, ukoliko mu bude potreban i veći plac od onoga što smo planirali i u zavisnosti kakav sportski centar bude odlučio da gradi, vidjećemo da mu izađemo u susret“, objašnjava Savić.\nOn, ipak, nije precizirao o kom se tačno dijelu Jahorine radi, koliki bi bio očekivani obim investicija, da li bi osim teniskih terena u okviru kompleksa bio izgrađen i hotel, konferencijska dvorana, poslovni i drugi prateći objekti.\nU porodici Đoković nisu željeli da komentarišu koliko je realno da prihvate ponudu iz Bosne i Hercegovine, samo jednu od brojnih koje imaju u ovom trenutku.\nSlovačka porodica se potukla sa vlasnikom restorana u Baškoj Vodi


Septembar 18, 2020 17:52\n"To će u najvećoj meri zavisiti od toga da li će evropska spoljnopolitička služba odlučiti da i dalje ima ulogu običnog medijatora, bez ikakve odgovornosti za sprovođenje dogovorenih sporazuma, ili će se postaviti kao svojevrsni garant i upotrebiti neki od mehanizama kojima bi mogla da obezbedi sprovođenje postignutih sporazuma", kaže Starović za T a n j u g.\nUtisak je, dodaje, da će se suštinske političke teme vezane za odnos Beograda i Prištine preseliti na paralelni kolosek pregovora koji se vodi u Vašingtonu, a na izvesnost takvog ishoda, kaže on, ukazuje i to što je, prema navodima medija, predsednik Srbije Aleksandar Vučić odlučio da za novog ambasadora u prestonici SAD postavi Marka Đurića.\nSuzana Grubješić iz Centra za spoljnu politiku smatra da EU ne sme da dozvoli da Priština uslovljava Beograd formiranjem ZSO posle postizanja finalnog sporazuma.\nGrubješić upozorava da dijalog zbog toga može da 'upadne u ćorsokak' i naglašava da je za Srbiju neprihvatljiv zahtev o formiranju ZSO posle priznjanja nezavisnosti ističući da je Briselski sporazum obavezujući kako za Beograd i Prištinu, tako i za EU.\n"Formiranje ZSO je od zajedničkog interesa za sve tri strane i treba da bude u skladu sa potpisanim Briselskim sporazumom iz 2013. i 2015.godine, ratifikovanim od strane kosovske skupštine", navodi Grubješić za T a n j u g.\nĐurić je posle sastanka rekao da očekuje snažne poruke od svih članica EU kao pritisak na Prištinu da formira ZSO, a prema rečima Grubješić za sada nema jasnih signala da će se to i dogoditi.\n"Samo ritualna ponavljanja da je ZSO međunarodna obaveza koju Priština treba da ispuni", primećuje Grubješić.\nEUdijalog BG-PRSuzana GrubješićNemanja StarovićZSOMarko Đurić


Naučno istraživačka saradnja Srbije i Kine\nTanjug 18. jula 2019. 15:19\nBEOGRAD – Ministar energetike i nacionalni koordinator za saradnju sa Kinom u formatu „Kina plus 17“, Aleksandar Antić, sastao se danas sa profesorom Fakulteta za bezbednost u Beogradu Darkom Trifunovićem koji je primljen u visoka naučnička zvanja na dve ugledne kineske institucije angažovne na projektu „Pojas i put“.\nAntić je čestitao profesoru Trifunoviću povodom odluke kineskog univerziteta Fudan da mu dodeli naučno zvanje u rangu vanrednog profesora, kao i odluke šangajske akademije društvenih nauka – Centra za evropske studije, koja je izabrala Trifunovića za profesora i imenovala za koordinatora istraživanja i promocije aktivnosti u vezi sa projektom „Pojas i put“, saopštilo je Ministarstvo rudarstva i energetike.\n„Ove odluke uglednih kineskih naučnih institucija su, ne samo priznanje za rad profesora Trifunovića, već i veoma konkretan napredak u ukupnoj saradnji Srbije i Kine na projektu Pojas – put, u smislu jačanja naučne i istraživačke saradnje naše dve zemlje“, rekao je Antić.\nKaže da Srbija zadovoljna takvim nastavkom saradnje, jer na polju naučnog i istraživačkog rada, a posebno u sektoru energetske bezbednosti, možemo mnogo da naučimo od Kine, ali i da toj velikoj zemlji ponudimo i naša znanja i saradnju naših eksperata.\nUz zahvalnost ministru Antiću na čestitki i podršci, profesor Darko Trifunović istakao je značaj koji kineske institucije pridaju saradnji sa Srbijom u okviru projekta „Pojas i put“, a naročito u oblasti energetike, kao osloncu te saradnje i posebno ličnom doprinosu Antića na realizaciji konkretnih projekata u okviru te strateške inicijative.